cyanic-selkie/wikianc huggingface dataset:
റ്റുബാക്കോ മൊസൈക്ക് വൈറസ്
ഘടന
ഇടത്ത്‌|ലഘുചിത്രം|319x319ബിന്ദു| ടി‌എം‌വിയുടെ ചിത്രരൂപത്തിലുള്ള മാതൃക: 1. ന്യൂക്ലിക് ആസിഡ് ( [[ആർ. എൻ. എ.|ആർ‌എൻ‌എ ), 2. ക്യാപ്‌സോമർ പ്രോട്ടീൻ ( പ്രോട്ടോമർ ), 3. ക്യാപ്‌സിഡ് ]] പകരം=tobacco|വലത്ത്‌|ചട്ടരഹിതം|240x240ബിന്ദു റ്റുബാക്കോ മൊസൈക് വൈറസിന് ദണ്ഡു പോലുള്ള രൂപമാണുള്ളത്. ജനിതകവിവരങ്ങൾ അടങ്ങിയിരിക്കുന്നത് 6400 ബേസുകൾ നീളമുള്ള ഒറ്റ ഇഴ ആർഎൻഎ ശൃംഖലയിലാണ്. ഇതിനെ പൊതിഞ്ഞുള്ള  പ്രോട്ടിൻ  പുറന്തോട് ( കാപ്സിഡ് ) നിർമ്മിച്ചിരിക്കുന്നത് കോട്ട് പ്രോട്ടീന്റെ 2130 തന്മാത്രകൾ കൊണ്ടാണ് (ഇടതുവശത്തുള്ള ചിത്രംകാണുക). ആർ‌എൻ‌എയ്‌ക്ക് ചുറ്റുമായി ചുരുളായി (ഹെലിക്കൽ) കോട്ട് പ്രോട്ടീൻ (ഹെലിക്സിന്റെ ഓരോ ചുറ്റിലും 16.3 പ്രോട്ടീനുകൾ ഉണ്ട്) സ്വയം  ക്രമീകരിക്കപ്പെട്ടിരിക്കുന്നു;  മൊത്തത്തിൽ ഇത് ഒരു ഹെയർപിൻ ലൂപ്പ് ഘടനക്ക് രൂപം നല്കുന്നു. (മുകളിലുള്ള ഇലക്ട്രോൺ സൂക്ഷ്മദർശിനിയിൽ നിന്നുമുള്ള ദൃശ്യം കാണുക). പ്രോട്ടീൻ തന്മാത്രയിൽ 158 അമിനോ ആസിഡുകൾ അടങ്ങിയിരിക്കുന്നു, ഓരോ പ്രോട്ടീൻ ചെയിനിലും  നാല് പ്രധാന ആൽഫ ഹെലിക്സു ഭാഗങ്ങളുണ്ട് ഇവയെ പരസ്പരം കൂട്ടിയോജിപ്പിക്കുന്ന ഭാഗങ്ങൾ (ലൂപ്പുകൾ),  വൈറോണിന്റെ അച്ചുതണ്ടിനോടു ചേർന്നുനിലകൊള്ളുന്നു. വൈറോണുകൾക്ക് ~ 300നാനോമീറ്റർ നീളവും ~ 18നാനോമീറ്റർ വ്യാസവുമാണുള്ളത്. നെഗറ്റീവ് സ്റ്റെയിൻ ചെയ്ത ഇലക്ട്രോൺ മൈക്രോഫോട്ടോഗ്രാഫുകൾ കാണിക്കുന്നത് ആർഎൻഎയുടെ അകത്തുള്ള ചാനലിന് ~2 നാനോമീറ്റർ ആരമുണ്ടെന്നാണ്. ~ 4 നാനോമീറ്റർ ആരത്തിൽ സ്ഥിതിചെയ്യുന്ന ആർ‌എൻ‌എയെ   ആതിഥേയ കോശങ്ങളിലെ   എൻസൈമുകളുടെ പ്രവർത്തനത്തിൽ നിന്ന്  സംരക്ഷിക്കുന്നത് കോട്ട് പ്രോട്ടീൻ പുറന്തോടാണ്. 3.6 Å റെസല്യൂഷൻ ഉള്ള ഇലക്ട്രോൺ ഡെൻസിറ്റി മാപ്പ് അടിസ്ഥാനമാക്കി  പൂർണ രൂപത്തിലുള്ള  വൈറസിന്റെ എക്സ്-റേ ഫൈബർ ഡിഫ്രാക്ഷൻ  പഠിച്ചാണ്  വൈറസിൻറെ ഘടന സ്ഥിരീകരിച്ചത്. അതായത് കാപ്സിഡ് പ്രോട്ടീൻ ഹെലിക്സിനുള്ളിൽ, മധ്യഭാഗത്തായി, 6,395 ± 10 ന്യൂക്ലിയോടൈഡുകൾ ചേർന്ന ചുരുളുകളുള്ള ആർ‌എൻ‌എ തന്മാത്രയുണ്ട് എന്ന വസ്തുത.
ഭൗതികരാസഗുണവിശേഷങ്ങൾ
ഒരു പരിധി വരെ താപം താങ്ങാൻ കഴിവുള്ള (തെർമോ സ്റ്റേബിൾ) വൈറസാണ് ടിഎംവി. ഉണങ്ങിയ ഇലയിൽ 50 ഡിഗ്രി സെൻറിഗ്രേഡ് (120 ഡിഗ്രി ഫാരൻഹീറ്റ്) താപനിലയിൽ   30 മിനിറ്റ്  വരെ ഇതിന്  അതിജീവിക്കാനാകും.
ടി‌എം‌വിയുടെ അപവർത്തനാങ്കം, 1.57 ആണ്.
ബെസ്സ് ട്രൂമാൻ
എലിസബത്ത് വിർ‌ജീനിയ "ബെസ്സ്" ട്രൂമാൻ (ജീവിതകാലം: ഫെബ്രുവരി 13, 1885 – ഒക്ടോബർ 18, 1982) അമേരിക്കൻ ഐക്യനാടുകളുടെ പ്രസിഡൻറായിരുന്ന ഹാരി എസ്. ട്രൂമാൻറെ ഭാര്യാപദം അലങ്കരിച്ചിരുന്ന വനിതയും 1945 മുതൽ 1953 വരെയുള്ള കാലത്ത് അമേരിക്കൻ ഐക്യനാടുകളുടെ പ്രഥമവനിതയുമായിരുന്നു.
മിസോറിയിലെ ഇൻഡിപെൻഡൻസ് സ്കൂളിലെ പഠനകാലത്ത് അവർക്ക് തൻറെ ഭാവി വരനെ പരിചയമുണ്ടായിരുന്നു. അവർ അവിടെ സഹപാഠികളായിരുന്നു. പ്രഥമവനിതായിരിക്കുമ്പോൾ അവർ വാഷിങ്ങ്ടണിലെ സാമൂഹ്യ, സാംസ്കാരിക, രാഷട്രീയ പരിപാടികൾ ആസ്വദിക്കുകയുണ്ടായില്ല. 1953 ൽ ഭർത്താവിൻറെ ഔദ്യോഗികകാലാവധി അവസാനിച്ചപ്പോൾ അവർ ഇൻഡിപ്പെൻഡൻസിലേയ്ക്കു മടങ്ങിപ്പോയി. ഏറ്റവും കൂടുതൽ കാലം ജീവിച്ചിരുന്ന അമേരിക്കൻ പ്രഥമവനിതയായിരുന്ന വ്യക്തി ബെസ്സ് ട്രൂമാനാണ്. 97 വർഷങ്ങളും 8 മാസവും അവർ ജീവിച്ചിരുന്നു. മിസൌറിയിലെ ഇൻഡിപെൻഡൻസിൽവച്ചാണ് അവർ മരണമടഞ്ഞത്.
ആദ്യകാലവും വിദ്യാഭ്യാസവും
ബാല്യകാലത്ത് ബെസ്സി എന്നറിയപ്പെട്ടിരുന്ന ബെസ്സ് ട്രൂമാൻ 1885 ഫെബ്രുവരി 13 ന് എലിസബത്ത് വിർജീനിയ വാലസ് എന്ന പേരിൽ ഡേവിഡ് വില്ലോക്ക് വാലസ് (ജൂൺ 15, 1860 - ജൂൺ 17, 1903), അദ്ദേഹത്തിന്റെ പത്നി മാർഗരറ്റ് എലിസബത്ത് ഗേറ്റ്സ് (ഓഗസ്റ്റ് 4, 1862 - ഡിസംബർ 5, 1952) എന്നിവരുടെ പുത്രിയായി മിസോറിയിലെ ഇന്റിപെൻഡൻസ് നഗരത്തിൽ ജനിച്ചു. മൂന്ന് സഹോദരങ്ങളായ ഫ്രാങ്ക് ഗേറ്റ്സ് വാലസ്, (മാർച്ച് 4, 1887 - ഓഗസ്റ്റ് 12, 1960), ജോർജ്ജ് പോർട്ടർഫീൽഡ് വാലസ്, (മെയ് 1, 1892 - മെയ് 24, 1963), ഡേവിഡ് ഫ്രെഡറിക് വാലസ്, (ജനുവരി 7, 1900 - സെപ്റ്റംബർ 30, 1957) എന്നിവരുടെ മൂത്ത സഹോദരിയായിരുന്നു അവർ. കുട്ടിക്കാലത്ത് തെറിച്ച പെൺകുട്ടി എന്നൊരു ഖ്യാതി ബെസിന് ഉണ്ടായിരുന്നു. ഒരു യുവതിയെന്ന നിലയിൽ, ബെസ് ഫാഷനിലൂടെയും തൊപ്പികൾ ധരിക്കുന്നതീലൂടെയും സ്വയം പ്രകടനം നടത്തുന്നത് ആസ്വദിച്ചിരുന്നു; ഒരു സുഹൃത്ത് പറയുന്നതുപ്രകാരം "ബെസ് എല്ലായ്പ്പോഴും ഞങ്ങളേക്കാൾ കൂടുതൽ ആലങ്കാരികമായ തൊപ്പികളുണ്ടായിരുന്നു, അഥവാ അവൾ കൂടുതൽ നല്ല ശൈലിയിൽ അവ ധരിച്ചിരുന്നു."
കുടുംബം ഇൻഡിപെൻഡൻസ് നഗരത്തിലേയ്ക്കു മാറിയ ഉടൻ തന്നെ ഹാരി ട്രൂമാൻ ബെസിമായി കണ്ടുമുട്ടുകയും ബിരുദം വരെ ഇരുവരും ഒരുമിച്ച് സ്കൂൾ വിദ്യാഭ്യാസം നയിക്കുകയും ചെയ്തു.
അവലംബം
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:1885-ൽ ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:19-ആം നൂറ്റാണ്ടിലെ അമേരിക്കൻ വനിതകൾ
രാധ (നടി)
രാധ (ജനനം : 1965 ജൂൺ 3) തമിഴ്, തെലുങ്കു ചിത്രങ്ങളിലൂടെ പ്രേക്ഷകർക്കു പരിചിതയായ ഒരു ഇന്ത്യൻ ചലച്ചിത്ര നടിയാണ്. ഏതാനും മലയാളം, കന്നഡ, ഹിന്ദി ചിത്രങ്ങളിലും അവർ അഭിനയിച്ചിട്ടുണ്ട്. 1981 മുതൽ 1991 വരെയുള്ള കാലത്ത് തെന്നിന്ത്യൻ നായികമാരിൽ പ്രധാനിയായിരുന്നു അവർ. സഹോദരി അംബികയും ഒരു നടിയായിരുന്നു. തങ്ങളുടെ കരിയറിൻറെ ഉച്ചസ്ഥായിയിൽ പല ദക്ഷിണേന്ത്യൻ ചിത്രങ്ങളിലും അവർ ഒന്നിച്ച് അഭിനയിച്ചിരുന്നു.
സ്വകാര്യജീവിതം
1991 സെപ്റ്റംബർ 10 ന് അവർ രാജശേഖര നായർ എന്ന വ്യക്തിയെ വിവാഹം കഴിച്ചു. ദമ്പതികൾക്ക് കാർത്തിക നായർ, തുളസി നായർ എന്നി രണ്ട് പെൺമക്കളും വിഘ്‌നേഷ് നായർ എന്ന പേരിൽ ഒരു പുത്രനുമുണ്ട്. രാധയുടെ രണ്ട് പെൺമക്കളും അഭിനേതാക്കളായി അവരുടെ ഔദ്യോഗിക ജീവിതം ആരംഭിച്ചു. കഴിഞ്ഞ 25 വർഷങ്ങളായി, കേരളത്തിലെ കോവളത്തും മുംബൈയിലുമായി റെസ്റ്റോറന്റുകളുടെ ഒരു ശൃംഖല നടത്തുന്ന ഈ കുടുംബത്തിന്  മികച്ച തീരദേശ ബീച്ച് റിസോർട്ട് അവാർഡ് ലഭിച്ചിരുന്നു. രാധയുടെ സഹോദരി അംബികയും ഒരു പ്രശസ്ത നടിയാണ്. രാധയുടെ മൂത്ത പുത്രി കാർത്തിക നായർ ജോഷ് എന്ന തെലുങ്ക് ചിത്രത്തിലൂടെ തന്റെ കരിയർ ആരംഭിച്ചപ്പോൾ മറ്റൊരു പുത്രിയായ തുളസി നായർ മണിരത്നം ചിത്രമായ കടൽ (2012) എന്ന ചിത്രത്തിലൂടെയാണ് നടിയായി അരങ്ങേറ്റം കുറിച്ചത്.
ഔദ്യോഗികജീവിതം
സംവിധായകൻ ഭാരതിരാജയുടെ കണ്ടെത്തലായ രാധ എന്ന അഭിനേത്രിയെ അദ്ദേഹം 1981 ൽ തന്റെ അലൈഗൾ ഒയ്‍വതില്ലൈ എന്ന ചിത്രത്തിൽ നവാഗത നടനായ കാർത്തിക്കിനൊപ്പം അവതരിപ്പിച്ചു.
തമിഴ് സിനിമ
സംവിധായകൻ ഭാരതിരാജയുടെ അലൈഗൾ ഒയ്വതില്ലൈ എന്ന ചിത്രത്തിൽ നവാഗതനായ കാർത്തിക്കിനൊപ്പം നായികയായി 1981 ൽ തന്റെ അഭിനയ ജീവിതം ആരംഭിച്ചു. കളക്ഷൻ റിക്കാർഡുകൾ ഭേദിച്ച് ഹിറ്റായ ഈ സിനിമ ഒരു കൾട്ട് ക്ലാസിക്കായി കണക്കാക്കപ്പെടുന്നു. കാർത്തിക്കുമായി അവർ പങ്കിട്ട ഓൺ-സ്ക്രീൻ രസതന്ത്രം വളരെ വിജയകരമായതോടെ പാക്കാതു വീട്ടു റോജ, വാലിബമേ വാ വാ, ഇളഞ്ചൊടികൾ തുടങ്ങി നിരവധി സിനിമകളിൽ അഭിനിയ്ക്കുന്നതിനു കാരണമായി. അതേ വർഷം തന്നെ കമൽ ഹാസനോടൊപ്പം ടിക് ടിക് ടിക് എന്ന സിനിമയിൽ രാധ ഒരു ചെറിയ വേഷം ചെയ്തു. ടിക് ടിക് ടിക് എന്ന സിനിമ അവളുടെ കരിയറിൽ ഒരു പ്രധാന പങ്ക് വഹിച്ചു. പിന്നീട് കമൽ ഹാസനോടൊപ്പം ഒരു കൈദിയിൻ ഡയറി, തൂങ്കാതെ തമ്പി തൂങ്കാതെ, കാതൽ പരിശ്, ജപ്പാനിൽ കല്യാണരാമൻ എന്നീ സിനിമകളിൽ അഭിനയിച്ചു.
എങ്കയോ കെട്ട കുറൽ, കാതൽ പരിശ്, അണ്ണ നഗർ മുതൽ തെരു, ഇദയ കോവിൽ, വെള്ളൈ റോജ തുടങ്ങിയ ചിത്രങ്ങളിൽ അവരുടെ സഹോദരി അംബികയുമായി ഒരുമിച്ച് വേഷമിട്ടു. കാതൽ പരിശിൽ അഭിനയിക്കുന്ന കാലത്ത് സഹോദരിമാർ രണ്ടുപേരു അവരുടെ പ്രശസ്തിയുടെ അത്യുന്നതിയിലയാരുന്നതോടൊപ്പം അതിൽ അവർ വളരെ മാദകഭാവമുള്ളതും, വളരെ ആകർഷകത്വമുള്ളതുമായി വനിതകളുടെ വേഷങ്ങൾ കൈകാര്യം ചെയ്തു. ഈ ചിത്രത്തിന്റെ വിജയത്തിനു ശേഷം അംബികയും രാധയും തങ്ങളുടെ കരിയർ വളരെ ശ്രദ്ധാപൂർവ്വം കൈകാര്യം ചെയ്യുകയും തമിഴ് സിനിമകളിൽ തെരഞ്ഞെടുത്ത വേഷങ്ങൾ മാത്രം ചെയ്യുന്നതിനു തീരുമാനിക്കുകയും മികച്ച അഭിനേതാക്കൾക്കും സംവിധായകർക്കും ഒപ്പം മാത്രം അഭിനയിക്കുകയും ചെയ്തു. തമിഴ് ചലച്ചിത്രമേഖലയിലെ ആദ്യ വർഷങ്ങൾക്ക് ശേഷം രണ്ട് സഹോദരിമാരെയും ഒരേ സിനിമയിൽ കാണുന്നത് വളരെ അപൂർവമായിരുന്നു.
തെലുങ്ക് സിനിമ
തന്റെ ആദ്യത്തെ തെലുങ്ക് ചിത്രമായ മിസ്റ്റർ വിജയ് കുമാറിൽ ശോഭൻ ബാബുവിനൊപ്പം രാധ അഭിനയിച്ചു. യമുദികി മൊഗുഡു, റൌഡി, റാമുഡു ഭീമുഡു, അഗ്നി പർവതം എന്നിവയാണ് തെലുങ്കിലെ അവരുടെ ശ്രദ്ധേയമായ ചിത്രങ്ങൾ. ചിരഞ്ജീവിയോടൊപ്പം ഏകദേശം 16 ചിത്രങ്ങളിലും ബാലകൃഷ്ണയോടൊപ്പം 6 ചിത്രങ്ങളിലും അഭിനയിച്ചതുകൂടാതെ എൻ‌ടി‌ആർ, എ‌എൻ‌ആർ, കൃഷ്ണ, ശോഭൻ ബാബു തുടങ്ങി നിരവധി പ്രധാന നായകന്മാർക്കൊപ്പം അഭിനയിച്ചിരുന്നു. കെ. രാഘവേന്ദ്ര റാവു, എ. കോദണ്ഡരാമ റെഡ്ഡി എന്നിവരാണ് അവർക്ക് ഗ്ലാമർ വേഷങ്ങൾ സമ്മാനിച്ചത്.
കന്നഡ സിനിമ
രാധ ആകെ 4 കന്നഡ ചിത്രങ്ങളിലാണ് അഭിനയിച്ചത്. മാംഗ് ഭരോ സജന എന്ന ഹിന്ദി സിനിമയുടെ റിമേക്കായ സൌഭാഗ്യ ലക്ഷ്മി എന്ന ചിത്രത്തിൽ മുതിർന്ന താരങ്ങളായ വിഷ്ണുവർദ്ധൻ, ലക്ഷ്മി എന്നിവരോടൊപ്പം അഭിനയിച്ചു. ഇതിന്റെ തെലുങ്ക് പതിപ്പിലും അവർ വേഷമിട്ടു. രവിചന്ദ്രനൊപ്പവും അവർ സിനിമ ചെയ്തിട്ടുണ്ട്. സഹതാരങ്ങളായ ശരത് ബാബു, രമേശ് ഭട്ട്, മുഖമന്ത്രി ചന്ദ്രു, സുധീർ എന്നിവരോടൊപ്പം 1991 ൽ രണചന്ദി എന്ന സിനിമയിൽ വേഷമിട്ടു. ചിത്രത്തിൽ ശരത് ബാബു അവരുടെ ഭർത്താവായും മുഖ്യമന്ത്രി ചന്ദ്രു ചിത്രത്തിലെ വില്ലനായും അഭിനയിച്ചു. ഈ ചിത്രത്തിൽ അവർക്ക് നിരവധി  പോരാട്ട രംഗങ്ങൾ അവതരിപ്പിക്കേണ്ടതുണ്ടായിരുന്നു. കന്നഡയിൽ ഈ ചിത്രം ഇത് വലിയ ഓളമുണ്ടാക്കുകയും കന്നഡ സിനിമാപ്രേമികൾ ചിത്രത്തെ ഇന്നും ഓർക്കുകയും ചെയ്യുന്നു.
മലയാള സിനിമ
സ്വദേശം കേരളമാണെങ്കിലും തമിഴിലും മലയാളത്തിലും തുല്യമായ വിജയം നേടിയ അംബികയിൽ നിന്ന് വ്യത്യസ്തമായി രാധയ്ക്ക് മലയാളത്തിൽ വിജയിക്കാനായില്ല. ആറ് മലയാള ചിത്രങ്ങളിൽ മാത്രമാണ് രാധ അഭിനയിച്ചത്. കെ. ജി. ജോർജ്ജിന്റെ സംസ്ഥാന അവാർഡ് നേടിയ ഇരകൾ (1986) എന്ന ചിത്രത്തിലേതാണ് അവരുടെ ഏറ്റവും ശ്രദ്ധേയമായ വേഷം. ഈ ചിത്രത്തിലെ നിർമ്മല എന്ന കഥാപാത്രം അവരുടെ അഭിനയജീവിതത്തലെ ഏറ്റവും മികച്ചതായി കണക്കാക്കപ്പെടുന്നു. സത്യൻ അന്തിക്കാടിന്റെ രേവതിക്കൊരു പാവക്കുട്ടി (1986) എന്ന ചിത്രത്തിൽ ഭരത് ഗോപി, മോഹൻലാൽ, മേനക എന്നിവരടങ്ങിയ താരനിരയോടൊപ്പം അഭിനയിച്ചു. 1987 ൽ‌ അയിത്തം എന്ന ചിത്രം നിർമ്മിക്കുകയും അതിൽ സഹോദരി അംബിക, സുകുമാരൻ, മോഹൻലാൽ എന്നിവർക്കൊപ്പം പ്രധാന കഥാപാത്രങ്ങളിലൊന്ന് അവതരിപ്പിക്കുകയും ചെയ്തു. മറ്റൊരു ഹിറ്റ് സിനിമയായ ഇന്നത്തെ പ്രോഗ്രാം (1991) ആണ് അവർ അവസാനമായി അഭിനയിച്ച മലയാള സിനിമ.
അവലംബം
വർഗ്ഗം:1965-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ലീഫ്പാഡ്
ലിനക്സ്, ബിഎസ്ഡി,  എന്നിവയ്ക്കുള്ള ഓപ്പൺ സോഴ്സ് ടെക്സ്റ്റ് എഡിറ്റർ ആണ് ലീഫ്പാഡ്. കുറഞ്ഞ ഡിപൻഡൻസികളുള്ള വളരെ ചെറിയ ഒരു ടെക്സ്റ്റ് എഡിറ്ററാണ് ഇത്, ലളിതവും എളുപ്പത്തിൽ-കമ്പൈൽ ചെയ്യാവുന്ന രൂപകൽപ്പനയും ആണ് ലീഫ്പാഡിന് ഉള്ളത്. ലുബുണ്ടു, എക്സുബുണ്ടു, എൽഎക്സ്ഡിഇ ഡെസ്ക്ടോപ്പ് എൻവയോൺമെന്റ് എന്നിവയ്ക്കുള്ള ഡിഫോൾട്ട് ടെക്സ്റ്റ് എഡിറ്റർ ആണ് ലീഫ്പാഡ്.
ലീഫ്പാഡ് ഗ്നു സാർവ്വജനിക അനുമതിപത്രപ്രകാരം പുറത്തിറക്കിയിരിക്കുന്നതിനാൽ ഇത് ഒരു സ്വതന്ത്ര സോഫ്റ്റ്‍വെയറാണ്.
സവിശേഷതകൾ
ജിഎഡിറ്റ്, കേറ്റ് പോലുള്ള ടെക്സ്റ്റ് എഡിറ്ററുകളുമായി താരതമ്യം ചെയ്യുമ്പോൾ ലീഫ്പാഡിന് കുറഞ്ഞ റിസോഴ്സ് ഉപയോഗമാണ് ഉള്ളത്.
പുറത്തേക്കുള്ള കണ്ണികൾ
വർഗ്ഗം:എൽഎക്സ്ഡിഇ വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:ലിനക്സ് ടെക്സ്റ്റ് എഡിറ്ററുകൾ
കോമലേഴത്ത് കരുണാകരൻ
കേരളത്തിലെ ആദ്യത്തെ ദേവസ്വം സെക്രട്ടറിയായിരുന്നു കോമലേഴത്ത് കരുണാകരൻ സമൂഹത്തിലെ വിവേചനങ്ങൾക്കെതിരെ പ്രവ‌ർത്തിച്ച ജനസേവകനായിരുന്നു. മലയാളവും ഇംഗ്ലീഷും ഒരുപോലെ വഴങ്ങിയ അദ്ദേഹം മികച്ച പ്രഭാഷകനുമായിരുന്നു. സാമൂഹ്യ,​ രാഷ്‌ട്രീയ വിഷയങ്ങളും കലയും സംസ്കാരവും ചരിത്രവുമെല്ലാം ആഴത്തിൽ പഠിച്ചിരുന്നു.
ഹൂവർ അണക്കെട്ട്
അമേരിക്കയിലെ ഒരു പ്രശസ്ത അണക്കെട്ടാണ് ഹൂവർ അണക്കെട്ട്. ആദ്യത്തെ പേര് ബൗൾഡർ അണക്കെട്ട് എന്നായിരുന്നു. എന്നാൽ ഇതിന്റെ നിർമ്മാണത്തിൽ പ്രധാന പങ്ക് വഹിച്ച അന്നത്തെ പ്രധാനമന്ത്രിയായിരുന്ന ഹെർബർട്ട് ഹൂവറിന്റെ പേര് ഡാമിനിട്ടു. ഇരുപതാം നൂറ്റാണ്ടിലെ അത്ഭുതമായി ഇതിനെ വിശേഷിപ്പിക്കാറുണ്ട്. കാരണം അത്ര വലിയ ഒരു കോൺക്രീറ്റ് നിർമ്മിതി ഇതിനുമുൻപ് ഉണ്ടായിട്ടില്ല. 1930ൽ നിർമ്മാണം തുടങ്ങി അഞ്ചു കൊല്ലം കൊണ്ട് നിർമ്മാണം പൂർത്തിയാക്കി. അണക്കെട്ടിന്റെ അടിത്തറയ്ക്ക് മാത്രം 660 അടി കനമുണ്ട്. അതുൾപ്പെടെ ആകെ ഉയരം 726 അടി. മുകൾ ഭാഗത്തിനു കുറുകേ 1300 അടി നീളം
കോമലേഴത്ത് കരുണാകരൻ
പിതാവായ മേനാത്തേരിൽ നാരായണപ്പണിക്കർ ശ്രീമൂലം പ്രജാസഭയിലും മരുമക്കത്തായ - മക്കത്തായ സമിതിയിലും അംഗമായിരുന്നു. മകന്റെ വളർച്ചയ്‌ക്ക് പിതാവ് വലിയ സ്വാധീനമായിരുന്നു. ദേശാഭിമാനി പത്രത്തിന്റെ സ്ഥാപക പത്രാധിപരായിരുന്ന ടി.കെ മാധവൻ മാതുലനാണ്. ക്ഷേത്രപ്രവേശനത്തിന് വേണ്ടി നടന്ന ഐതിഹാസികമായ വൈക്കം സത്യഗ്രഹത്തിന്റെ മുഖ്യസൂത്രധാരൻ ടി.കെ മാധവനും കരുണാകരന് പ്രചോദനമായി. കരുണാകരന്റെ ജ്യേഷ്‌ഠന്മാരിൽ ഒരാളായ ശങ്കരൻ വക്കീൽ ഗവൺമെന്റ് പ്ലീഡറും ലെജിസ്ലേറ്റീവ് കൗൺസിൽ അംഗവുമായിരുന്നു. വിഖ്യാത ചിത്രകാരൻ രാമവർമ്മ വലിയ രാജയുടെ ഉറ്റസുഹൃത്തും ദിവാൻ സുബ്രഹ്മണ്യ അയ്യരുടെ അനൗദ്യോഗിക ഉപദേഷ്‌ടാവുമായിരുന്നു ശങ്കരൻ വക്കീൽ. കരുണാകരന്റെ മറ്റൊരു ബന്ധുവായ സി.ഒ മാധവൻ 1931 - 38 കാലത്ത് ഗവൺമെന്റ് സെക്രട്ടറി,​ പേഷ്‌കാർ,​ മഹാരാജാവിന്റെ ചീഫ് സെക്രട്ടറി എന്നീ പദവികൾ വഹിച്ചിരുന്നു.
നാവായിക്കുളത്തെ ചരിത്ര‌സ്‌മാരകമായ ക്ഷേത്രപ്രവേശന വിളംബരസ്തൂപം
1936 നവംബർ 12നാണ് തിരുവിതാംകൂർ മഹാരാജാവ് ശ്രീചിത്തിര തിരുനാൾ ബാലരാമവർമ്മ ഐതിഹാസികമായ ക്ഷേത്രപ്രവേശന വിളംബരം പുറപ്പെടുവിച്ചത്. അതിൽ ആവേശഭരിതനായ കോമലേഴത്ത് കരുണാകരൻ സ്വന്തം ചെലവിലാണ് സ്തൂപം നിർമ്മിച്ചത്. മഹാരാജാവിന്റെ വിളംബരംവന്ന് നൂറ്റിനാലാം ദിവസം അദ്ദേഹംതന്നെ സ്‌തൂപം ഉദ്ഘാടനം ചെയ്‌തു. (നാവായിക്കുളത്തെ എതുക്കാട് കവലയിൽ 1937 ഫെബ്രുവരി 24നാണ് ചരിത്ര‌സ്‌മാരകമായ ക്ഷേത്രപ്രവേശന വിളംബരസ്തൂപം അനാവരണം ചെയ്‌തത്). നാവായിക്കുളം ശ്രീ ശങ്കരനാരായണസ്വാമി ക്ഷേത്രത്തിന്റെ പടിഞ്ഞാറേനടയിൽ നിന്ന് 200 മീറ്റർ മാത്രം അകലെയാണ് സ്‌തൂപം. അക്കാലത്ത് ശങ്കരനാരായണ ക്ഷേത്രത്തിലും അവർണർക്ക് പ്രവേശനം അനുവദിച്ചിരുന്നില്ല.
സ്‌തൂപ നിർമ്മാണം
മൂത്ത സഹോദരൻ കെ.ശങ്കരൻ വക്കീലാണ് സ്തൂപം സ്ഥാപിക്കാൻ സർക്കാരിന്റെ അനുമതി വാങ്ങിയത്. അനുമതി കിട്ടിയ ദിവസം നാട്ടുകാർക്ക് ആഘോഷമായിരുന്നു. കൊല്ലം സ്വദേശിയായ ശില്‌പി പി.എസ് നായരെയാണ് നിർമ്മാണം ഏല്‌പിച്ചത്. ചിന്നു,​ വേലു എന്നീ വിദഗ്ദ്ധ ആശാരിമാരെയും കൊണ്ടുവന്നു. സ്തൂപത്തിൽ ചിത്തിര തിരുനാൾ മഹാരാജാവിന്റെ ക്ഷേത്രപ്രവേശന വിളംബരം രേഖപ്പെടുത്തി. മഹാരാജാവിനോടുള്ള ആദരസൂചകമായി വിളംബരത്തിന് മുകളിൽ പത്മനാഭസ്വാമി ക്ഷേത്രത്തിലെ വിഗ്രഹമായ അനന്തശയനവും കൊത്തിവച്ചു. ഒറ്റ കരിങ്കല്ലിൽ തീർത്ത സ്തൂപത്തിൽ ശ്രീപദ്മനാഭസ്വാമിയുടെ ചെറിയ രൂപവും വിളംബരവും ആലേഖനം ചെയ്തിട്ടുണ്ട്. സ്മാരകം പൂർത്തിയാകുന്നതുവരെ കരുണാകരൻ സ്ഥലത്തെത്തി നിർമ്മാണ പുരോഗതി വിലയിരുത്തിയിരുന്നു. 1937 ഫെബ്രുവരി 24ന് സ്തൂപം ഉദ്‌ഘാടനം ചെയ്‌തു.
ആഴി അലയാഴി
മണി സ്വാമി സംവിധാനം ചെയ്ത 1978 ലെ ഇന്ത്യൻ മലയാള ചിത്രമാണ് ആഴി അലയാഴി. കവിയൂർ പൊന്നമ്മ, അനുപമ, സുകുമാരൻ, കെ പി ഉമ്മർ എന്നിവരാണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിലെ ഗാനങ്ങൾക്ക് ജി ദേവരാജൻ സംഗീതം നൽകി.
ഗാനങ്ങൾ
ജി. ദേവരാജനാണ് സംഗീതം, പി. ഭാസ്‌കരൻ വരികൾ.
കാട്ടുപൂത്താലി
ശരീരത്തിന് ഇളം നീലയിൽ കറുത്ത വരകളും പൊട്ടുകളുമുള്ള നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് കാട്ടുപൂത്താലി.
വനപ്രദേശങ്ങളിലെ നിശ്ചലജലാശയങ്ങളിൽ സാധാരണയായി കാണുന്നു. പുല്ലുകൾ നിറഞ്ഞ കുളങ്ങൾ, കായലുകൾ, ചതുപ്പുകൾ എന്നിവിടങ്ങളിൽ ഇവയെ കാണാം. ആൺ തുമ്പിക്ക് കണ്ണുകൾക്ക് നീല നിറവും മുകൾഭാഗത്ത് കറുത്ത കലകളുമുണ്ട്. കണ്ണുകൾ തമ്മിൽ ബന്ധിപ്പിക്കുന്ന കറുത്ത വരയും അതിൽ ഇളം നീല അടയാളങ്ങളുമുണ്ട്.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
ഗ്രീൻ പാർക്ക് സ്റ്റേഡിയം
ഉത്തർപ്രദേശിലെ കാൺപൂരിൽ ഗംഗാനദിയുടെ സമീപത്ത് സ്ഥിതിചെയ്യുന്ന ഒരു സ്റ്റേഡിയമാണ് ഗ്രീൻ പാർക്ക് സ്റ്റേഡിയം. 1945ൽ പണി പൂർത്തിയായ ഈ സ്റ്റേഡിയത്തിൽ ഒരേസമയം 40,000 കാണികളെ ഉൾക്കൊള്ളാൻ ശേഷിയുണ്ട്. അന്താരാഷ്ട്ര, ആഭ്യന്തര, ഐ.പി.എൽ. ക്രിക്കറ്റ് മത്സരങ്ങൾക്ക് ഈ സ്റ്റേഡിയം വേദിയായിട്ടുണ്ട്.
അവലംബം
വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ലോള ആൽബ്രൈറ്റ്
ലോള ജീൻ ആൽബ്രൈറ്റ് (ജീവിതകാലം: ജൂലൈ 20, 1924 - മാർച്ച് 23, 2017) ഒരു അമേരിക്കൻ ഗായിക, നടി എന്നീ നിലകളിൽ പ്രശസ്തയായിരുന്നു. പ്രൈവറ്റ് ഡിറ്റക്ടീവ് പീറ്റർ ഗണ്ണിന്റെ (ക്രെയ്ഗ് സ്റ്റീവൻസ്) മാദകഗായികയായ കാമുകി എഡീ ഹാർട്ടായി 'പീറ്റർ ഗൺ' എന്ന ടി.വി. പരമ്പരയുടെ ആകെയുള്ള മൂന്നു സീസണുകളിലും പ്രത്യക്ഷപ്പെട്ടതോടെയാണ് അവർ കൂടുതൽ ജനശ്രദ്ധ നേടിയത്.
മുൻകാലജീവിതം
ഒഹിയോയിലെ അക്രോണിൽ മരിയൻ എ. (മുമ്പ്, ഹാർവി), ജോൺ പോൾ ആൽബ്രൈറ്റ് എന്നിവരുടെ പുത്രിയായി ജനിച്ചു. രണ്ടുപേരും സുവിശേഷ ഗായകർ ആയിരുന്നു.
നഗരത്തിലെ 552 ഫെയർഫീൽഡ് അവന്യൂവിലാണ് ഈ കുടുംബം താമസിച്ചിരുന്നതെങ്കിലും 1930 ലെ ഫെഡറൽ സെൻസസിൽ രേഖപ്പെടുത്തിയിരിക്കുന്നത്, ലോളയും അവരുടെ മാതാപിതാക്കളും വിധവയായ അമ്മയുടെ മുത്തശ്ശി ലെലിയ ഡി ഹാർവിയോടൊപ്പം ആ വർഷം ആക്രോണിലെ ലോളയുടെ വിധവയായ മുതുമുത്തശ്ശി അൽമ എൽ. ബാർട്ടന്റെ ഭവനത്തിലാണ് താമസിച്ചിരുന്നതെന്നാണ്. ഇതേ സെൻസസിലെ കൂടുതൽ വിവരങ്ങൾ പ്രകാരം ലോളയുടെ അമ്മയും ഒഹായോയിലാണു ജനിച്ചതെങ്കിലും പിതാവ് വടക്കൻ ഡെക്കോട്ട് സ്വദേശിയായിരുന്നുവെന്നാണ്. 1930 ൽ പ്രാദേശിക ഇൻസുലേറ്റിംഗ് വ്യവസായത്തിലെ ഒരു ഇൻസ്പെക്ടറായി അദ്ദേഹം ജോലിചെയ്തിരുന്നു.
സിനിമയിൽ
1947 ലെ ദി അൺഫിനീഷ്ഡ് ഡാൻസ് എന്ന സംഗീത ചിത്രത്തിലെ ഒരു ചെറിയ ഗാനരംഗത്തിലൂടെ അൽബ്രൈറ്റ് തന്റെ സിനിമാ അരങ്ങേറ്റം നടത്തുകയും അടുത്ത വർഷം ദ പൈററ്റ്, ഈസ്റ്റർ പരേഡ് തുടങ്ങിയ ജുഡി ഗാർലാൻഡിന്റ രണ്ടു സിനിമകളിൽ പ്രത്യക്ഷപ്പെടുകയും ചെയ്തു.
മൈക്കൽ ബ്രന്നൻ (ഫീൽഡ് ഹോക്കി)
മൈക്കൽ ബ്രന്നൻ OAM (1975 ഒക്ടോബർ 15-ന് ക്വീൻസ്‌ലാൻഡ്, തൂവൂമ്പയിൽ ജനിച്ചു) ഓസ്ട്രേലിയയിൽ നിന്നുള്ള ഒരു ഫീൽഡ് ഹോക്കി മിഡ്ഫീൽഡർ ആണ്. ഏഥൻസിലെ ഒളിമ്പിക്സ് 2004 സമ്മർ ഒളിമ്പിക്സിൽ സ്വർണ്ണം നേടിയ ടീമിന്റെ അംഗമായിരുന്നു അദ്ദേഹം. നാല് വർഷം മുൻപ്, സിഡ്നി സമ്മർ ഗെയിംസിൽ ആതിഥേയത്വം വഹിച്ചപ്പോൾ,  കൂക്കാബുറാസ്മായി മൂന്നാം സ്ഥാനത്തായിരുന്നു. പുരുഷന്മാരുടെ ദേശീയ ടീമിനെ കൂക്കാബുറാസ് എന്നാണ് വിളിച്ചിരുന്നത്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1975-ൽ ജനിച്ചവർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ
സിംഹളർ
ശ്രീലങ്കയിലെ തദ്ദേശീയരായ ഇന്തോ-ആര്യൻ ജനവിഭാഗമാണ് സിംഹളർ. ശ്രീലങ്കയിലെ ആകെ ജനസംഖ്യയുടെ എഴുപത്തിയഞ്ച് ശതമാനവും (75%) സിംഹളരാണ്. ഇത് ഒന്നരക്കോടിയിലധികം വരും. ഭാഷയിലും മതവിശ്വാസത്തിലും പാരമ്പര്യത്തിലും അധിഷ്ടിതമാണ് സിംഹളരുടെ തനിമ. ഇന്തോ-ആര്യൻ ഭാഷാ വിഭാഗത്തിൽ ഉൾപ്പെടുന്ന സിംഹള ഭാഷയാണ് ഇവരുടെ വിനിമയ ഭാഷ. ഥേരവാദ ബുദ്ധമതവിശ്വാസികളാണ് ഭൂരിഭാഗം സിംഹളരും. ചെറിയൊരു ശതമാനം ക്രിസ്തുമതവിശ്വാസികളും ഉണ്ട്.
പേരിനുപിന്നിൽ
സംസ്കൃതത്തിൽ സിംഹള എന്നാൽ സിംഹത്തെ സംബന്ധിക്കുന്നത് എന്നാണു അർഥം. മഹാവംശം എന്ന കൃതിയിലാണ് സിംഹളരുടെ വംശോൽപ്പത്തിയെക്കുറിച്ചും ചരിത്രത്തെക്കുറിച്ചും രേഖപ്പെടുത്തിയിട്ടുള്ളത്. ഇവർ ഇന്ത്യയിൽ നിന്നെത്തിയ ആര്യന്മാരുടെ പിൻഗാമികളാണെന്ന് പറയപ്പെടുന്നു. മഹാവംശം എന്ന കൃതിയിലാണ് സിംഹള ജനതയുടെ ഉത്ഭവത്തെക്കുറിച്ചും ചരിത്രത്തെക്കുറിച്ചും പരാമർശമുള്ളത്‌.
ചരിത്രം
സിംഹളരുടെ ആദ്യകാല ചരിത്രത്തെ സമ്പന്ധിച്ച് പരാമർശിക്കുന്ന രണ്ട് ഗ്രന്ഥങ്ങളാണ് സി.ഇ. നാലാം നൂറ്റാണ്ടിൽ പാലി ഭാഷയിൽ എഴുതപ്പെട്ട മഹാവംശവും സി.ഇ. പതിമൂന്നാം നൂറ്റാണ്ടിൽ എഴുതപ്പെട്ടതെന്ന് കരുതപ്പെടുന്ന കുലവംശവും. അനുരാധപുരം, പൊളന്നറുവ എന്നീ പുരാതന രാജവംശങ്ങളെക്കുറിച്ച് പ്രതിപാദിക്കുന്ന ആദ്യകാല ഗ്രന്ഥങ്ങളാണിവ.
സംസ്കാരം
ഥേരവാദ ബുദ്ധമതത്താൽ സമ്പന്നമാക്കപ്പെട്ട രണ്ടായിരത്തിഅറനൂറോളം വർഷത്തെ പാരമ്പര്യമുള്ള അനന്യമായ സംസ്കാരമാണ് സിംഹളരുടെത്. നൃത്തം, ശിൽപ്പവിദ്യ, ചിത്രകല, സാഹിത്യം, പരമ്പരാഗത വിശ്വാസങ്ങൾ എന്നിവ കൊണ്ട് സമ്പുഷ്ടമാണ് സിംഹളീസ് സംസ്കാരം. പുരാതനമായ ശിൽപ്പങ്ങളും ശിലാലിഖിതങ്ങളും ലോകപ്രസിദ്ധമാണ്. പരമ്പരാഗത സിംഹളീസ് വാദ്യോപകരണങ്ങളാൽതീർക്കുന്ന വിശിഷ്ടമായ സംഗീതം ബുദ്ധമതാഘോഷങ്ങൾക്ക് ഉപയോഗിച്ചുവരുന്നുണ്ട്.
വസ്ത്രധാരണം
ഇന്ത്യൻ വസ്ത്രധാരണ രീതികളോട് ഏറെ സാമ്യമുള്ളതാണ് സിംഹളരുടെ/ശ്രീ ലങ്കയിലെ വസ്ത്രധാരണ രീതികൾ. കേരളീയരുടെ മുണ്ടിനോട് സാദൃശ്യമുള്ള, സിംഹള ഭാഷയിൽ സരോമ എന്നറിയപ്പെടുന്ന സരോംഗ് ആണ് സിംഹളരുടെ പരമ്പരാഗത വസ്ത്രം. ഇതിൻറെ കൂടെ, പുരുഷന്മാർ ജുബ്ബ പോലുള്ള നീളൻ ഷർട്ടും സ്ത്രീകൾ പകുതി കൈയ്യുള്ളതും അനുയോജ്യമായതുമായ ജാക്കറ്റും ധരിക്കുന്നു. നഗരങ്ങളിൽ പാശ്ചാത്യ രീതിയിലുള്ള വസ്ത്രധാരണവും കണ്ടുവരുന്നു. ആചാരപരമായ ചടങ്ങുകളിൽ സിംഹള സ്ത്രീകൾ, അവരുടെ ദേശീയ വസ്ത്രമായ കണ്ട്യൻ വസ്ത്രധാരണരീതിയാണ് അവലംബിക്കുന്നത്.
ഭക്ഷണവിഭവങ്ങൾ
ദക്ഷിണേഷ്യയിലെ ഭക്ഷണരീതികളിൽ ഏറെ സങ്കീർണ്ണവും സമ്മിശ്രവുമാണ് ശ്രീ ലങ്കയിലെ ഭക്ഷണരീതികൾ. ദക്ഷിണേന്ത്യയോട് തോട്ടുകിടക്കുന്നതിനാൽ ശ്രീ ലങ്കയിലെ ഭക്ഷണവിഭവങ്ങളിൽ ഇന്ത്യൻ സ്വാധീനം പ്രകടമാണ്. അരിയാഹാരമാണ് മുഖ്യമായ ഭക്ഷണം. പലതരം കറികളും ഉപയോഗിക്കുന്നുണ്ട്. ചില വിഭവങ്ങൾക്ക് കേരളത്തിലെ ഭക്ഷണവിഭവങ്ങളോട് ഏറെ സാമ്യമുണ്ട്‌. സുഗന്ധവ്യഞ്ജനങ്ങൾക്ക് പേരുകേട്ട നാടാണ് ശ്രീ ലങ്ക. ഏലക്കായയുടെ ജന്മദേശം ശ്രീ ലങ്കയാണ്. സുഗന്ധവ്യഞ്ജനങ്ങൾക്കായി ലോകത്തിൻറെ നാനാഭാഗത്തുനിന്നും ശ്രീ ലങ്കയിൽ എത്തിയവർ അവരുടെ ഭക്ഷണരീതിയും അവിടെ പ്രചരിപ്പിച്ചു. ഡച്ച്-പോർച്ചുഗീസ് മധുരപലഹാരങ്ങൾക്ക് ഇന്നും പ്രചാരമുണ്ട്. മാട്ടിറച്ചി വരട്ടിയതും കോഴിയിറച്ചി വരട്ടിയതും ഇംഗ്ലീഷുകാരുടെ സംഭാവനയാണ്. പ്രധാന ഭക്ഷണവിഭവങ്ങൾ കേരളീയ ഭക്ഷണത്തോട് സാമ്യമുള്ളതാണ്. ചോറും കറിയും ആണ് ശ്രീ ലങ്കയിലെ പ്രധാന ഭക്ഷണം. കറികൾക്ക് സാധാരണയായി മത്സ്യമോ കോഴിയിറച്ചിയോ ആണ് ഉപയോഗിക്കുന്നത്. കൂടാതെ പച്ചക്കറികളും പരിപ്പും ഉപയോഗിക്കുന്നുണ്ട്. തൊടുകറികളായി അച്ചാർ, ചമ്മന്തിയും ഉപയോഗിച്ചുവരുന്നുണ്ട്.
ഭാഷയും സാഹിത്യവും
സിംഹളരുടെ മാതൃഭാഷയാണ് സിംഹള ഭാഷ (සිංහල siṁhala [ˈsiŋɦələ]) അഥവാ സിംഹളീസ്. ബ്രാഹ്മി ലിപിയിൽനിന്ന് രൂപപ്പെട്ട സിംഹള ലിപി ഉപയോഗിച്ചാണ് സിംഹള ഭാഷ എഴുതുന്നത്. ഇന്തോ യൂറോപ്യൻ ഭാഷകളിലെ ഇന്തോ-ആര്യൻ വർഗ്ഗത്തിൽപ്പെടുന്ന സിംഹള, ശ്രീലങ്കയിലെ രണ്ട് ഔദ്യോഗികഭാഷകളിൽ ഒന്നാണ്. പാലി, സംസ്കൃതം എന്നീ ഭാഷകൾ സിംഹള ഭാഷയിൽ സ്വാധീനം ചെലുത്തിയിട്ടുണ്ട്. ഈ ഭാഷകളിൽ നിന്നും അനേകം പദങ്ങൾ സിംഹളയിൽ കടംകൊണ്ടിട്ടുണ്ട്. ബുദ്ധ സംന്യാസികളാൽ രചിക്കപ്പെട്ട സന്ദേശ കാവ്യങ്ങൾ ലോകസാഹിത്യത്തിലെ തന്നെ അമൂല്യരചനകളായാണ് കരുതപ്പെടുന്നത്.
കലയും വാസ്തുവിദ്യയും
ശ്രീലങ്കൻ കലയിലും കരകൌശലവിദ്യയിലും ബുദ്ധമത സ്വാധീനം പ്രകടമാണ്. ശ്രീ ലങ്കൻ കലയുടെ ഉത്ഭവം തന്നെ ബുദ്ധമത വിശ്വാസവുമായി ബന്ധപ്പെട്ടാണ് കിടക്കുന്നത്. ചിത്രകലയിലും ശില്പകലയിലും വാസ്തുവിദ്യയിലുമായി ശ്രീലങ്കൻ കല വ്യാപിച്ചുകിടക്കുന്നു. ഗുഹാചിത്രങ്ങളും ക്ഷേത്രങ്ങളിലെ ചിത്രങ്ങളും ശ്രദ്ധേയമാണ്.
മതം
സിംഹളർ ബുദ്ധമതവിശ്വാസികളാണ്‌. ഥേരവാദ ബുദ്ധമതമാണ് അവലംബിക്കുന്നത്. 1988 ൽ 93% സിംഹളരും ബുദ്ധമത വിശ്വാസികളായിരിന്നു. ചെറിയൊരു വിഭാഗം സിംഹളർ ക്രിസ്തുമത വിശ്വാസികളാണ്.
പന്തല്ലൂർ
കേരളത്തിലെ മലപ്പുറം ജില്ലയിലെ മഞ്ചേരിക്കടുത്തുള്ള ആനക്കയം പഞ്ചായത്തിലെഒരു ഗ്രാമമാണ് പന്തല്ലൂർ. മഞ്ചേരിയിൽ നിന്ന് മലപ്പുറം/പെരിന്തൽമണ്ണ ഭാഗത്തേക്ക് പോകുന്ന വഴിയിൽ നിന്ന് ഏകദേശം 9 കിലോമീറ്റർ അകലേയാണ് ഈ ഗ്രാമം. ആനക്കയം-പെരിന്തൽമണ്ണ റോഡിൽ വെച്ചാണ് പന്തല്ലൂർ/പാണ്ടിക്കാട് പാതകൾ വഴി പിരിയുന്നത്. ആനക്കയം പഞ്ചായത്തിന്റെ കിഴക്കുഭാഗത്ത് സ്ഥിതിചെയ്യുന്ന മലപ്പുറം ജില്ലയിലെ ഏറ്റവും ഉയരം കൂടിയ മലകളിലൊന്നാണ് പന്തല്ലൂർ മല.
സ്ഥലനാമോൽപ്പത്തി
പന്തല്ലൂർ എന്ന പേരിന്റെ പിന്നിൽ ഒരു ഐതിഹ്യമുണ്ട്.പന്തല്ലൂർ ഭഗവതി ക്ഷേത്രവുമായി ബന്ധപ്പെട്ടുള്ളതാണിത്.മഞ്ചേരി കുന്നത്ത് അമ്പലത്ത് ദേവിയുടേയും തിരുമാന്ധാംകുന്ന് ദേവിയുടേയും സഹോദരിയായിരുന്നു പന്തല്ലൂർ ഭഗവതി ദേവി.
ആദ്യകാല ചരിത്രം
1795 മുതൽ വിവിധ കർഷക കലാപങ്ങൾ നടന്ന പ്രദേശമാണിത്. 1921ലെ മലബാർ കലാപത്തിൽ നിരവധിപേർ ഇവിടെ നിന്ന് പങ്കെടുത്തിരുന്നു
പ്രധാന സ്ഥലങ്ങൾ
പന്തല്ലൂർ കടമ്പോട് പന്തല്ലൂർ ഹിൽസ് മുടിക്കോട് ചേപ്പൂർ കിടങ്ങയം കിഴക്കുംപറമ്പ്
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഓപ്പൺ ഇന്ററസ്റ്റ്
ഓഹരിയുടെ അവധിവ്യാപാരത്തിൽ നിലവിലുള്ള മൊത്തം കരാറുകളുടെ സ്ഥിതിയെ ആണ് ഓപ്പൺ ഇന്ററസ്റ്റ് എന്നു വിളിക്കുന്നത്.വിൽക്കുന്ന ആളും,വാങ്ങുന്ന ആളും വിപരീത ക്രയവിക്രയത്തിൽ ഏർപ്പെടുമ്പോഴാണ് അവധിവ്യാപാരക്കരാർ നിലവിൽ വരുക. വാങ്ങുന്നയാളിനെ ലോങ് പൊസിഷൻ എടുത്തിരിയ്ക്കുന്ന ആളെന്നും,വിൽക്കുന്നയളിനെ ഷോർട്ട് പൊസിഷനിലുള്ള ആളെന്നും വിശേഷിപ്പിയ്ക്കുന്നു. ഈ രീതിയിൽ ഏതെങ്കിലും ഒന്നിലുള്ള മൊത്തം ഓഹരിയുടെ സ്ഥിതിയെ ഓപ്പൺ ഇന്ററസ്റ്റ് എന്നു വിളിക്കാം.
ഉദാഹരണത്തിനു A എന്നയാൾ B എന്നയാളുമായി 2 കരാറിൽ ഏർപ്പെട്ടെന്നിരിയ്ക്കട്ടെ. അപ്പോൾ ഓപ്പൺ ഇന്ററസ്റ്റ് 2 എന്നു അനുമാനിയ്ക്കാം. അതേ സമയം തന്നെ X എന്നയാൾ Y എന്നയാളുമായി 2 കരാറിലേർപ്പെടുമ്പോൾ ആകെയുള്ള ഓപ്പൺ ഇന്ററസ്റ്റ് 4 എന്നും കണക്കുകൂട്ടുന്നു. ഓപ്പൺ ഇന്ററസ്റ്റ്, ഓഹരി വിപണിയുടെ കയറ്റ ഇറക്കങ്ങളെ മുൻകൂട്ടി മനസ്സിലാക്കാൻ സഹായിക്കുന്നുണ്ട്.
പുറംകണ്ണികൾ
വർഗ്ഗം:ഓഹരിവിപണി
പാലക്കയം
പാലക്കാട് ജില്ലയിലെ ഒരു പ്രമുഖ കുടിയേറ്റ മേഖലയിലെ ഒരു ഗ്രാമമാണ് പാലക്കയം. തച്ചമ്പാറ ഗ്രാമപഞ്ചായത്തിൽ പെട്ട സ്ഥലമാണിത്. 2001ലെ കാനേഷുമാരി പ്രകാരം, പാലക്കയത്തെ ജനസംഖ്യ 9354 ആണ്; 4673 പുരുഷന്മാരും 4681 സ്ത്രീകളും.
അവലംബം
വർഗ്ഗം:പാലക്കാട് ജില്ലയിലെ ഗ്രാമങ്ങൾ
പേൾ ഗൌറാമി
പേൾ ഗൌറാമി (Trichopodus leerii) തെക്കുകിഴക്കനേഷ്യയിൽ കാണപ്പെടുന്ന ഒരു മത്സ്യ വംശം ആണ്.
ഈ വർഗ്ഗത്തിലും മത്സ്യങ്ങൾ ഏകദേശം 12 cm വരെ വലുപ്പം വയ്ക്കുന്നവയാണ്. ഇവയ്ക്ക് തവിട്ടു കലർന്ന വെള്ളി നിറമാണ്. ശരീരം മുഴുവൻ മുത്തിന്റെ ആകൃതിയിലുള്ള അലങ്കാരവുമുണ്ട്. ശരീരത്തിന് ഒത്ത നടുവിലൂടെ, മത്സ്യത്തിൻറ തലയുടെ ഭാഗത്തു നിന്നാരംഭിക്കുന്ന കറുത്ത വരയും കാണാം. ഈ വര വാൽഭാഗത്തേയ്ക്കെത്തുമ്പോൾ ക്രമേണ നേർത്തു വരുന്നു. ഈ മത്സ്യത്തിന് ലെയ്സ് ഗൌറാമി, മോസയ്ക് ഗൌറാമി എന്നിങ്ങനെ മറ്റു ചില പേരുകളുമുണ്ട്.
മറ്റു വർഗ്ഗങ്ങളിലുള്ള ഗൌറാമി മത്സ്യങ്ങളെപ്പോലെ തന്നെ ഇവയുടെ ആൺമത്സ്യം വലിപ്പം കൂടിയവും പെൺമത്സ്യങ്ങളേക്കാൾ വർണ്ണാഭവുമായിരിക്കും. ആൺ മത്സ്യങ്ങൾക്ക് പ്രജനനകാലത്ത് അവയുടെ കഴുത്തിനു സമീപമുള്ള ഭാഗങ്ങളിൽ ശോഭാമയമായി ഓറഞ്ചുനിറം വ്യാപിച്ചിരിക്കും. ഇത് ഇണയെ ആകർഷിക്കുന്നതിനുള്ള ഉപായമാണ്. ഈ ഓറഞ്ചു നിറം ചെകിളയുടെ ഭാഗത്തേയ്ക്കും വ്യാപിച്ചു കാണാറുണ്ട്.
പ്രധാന വാസസ്ഥലങ്ങൾ
പേൾ ഗൌറാമിയുടെ ജന്മദേശം തായ്‍ലാൻറ്, മലേഷ്യ, ഇന്തോനേഷ്യ എന്നീ രാജ്യങ്ങളാണ്. ഇവയെ സുമാത്രാ യ്ക്കും, ബോർണിയോ ദ്വീപുകൾക്കു സമീപവും കാണാവുന്നതാണ്. ആഴം കുറഞ്ഞ ചതുപ്പു നിറഞ്ഞ പ്രദേശങ്ങളിലാണ് ഇവയെ കൂടുതലായി കണ്ടുവരുന്നത്.
വളർത്തു മത്സ്യം
ഒരു ജോഡി പേൾ ഗൌറാമികളെ വീടുകളിൽ വളർത്തുന്നതിന് ഏകദേശം 120 ലിറ്റർ (30 ഗാലൻ) വെള്ളം ഉൾക്കൊള്ളുന്ന ഗ്ളാസ് ടാങ്കാണ് അഭികാമ്യം. ചെറിയ ടാങ്കുകൾ ഇത്തരം മത്സ്യങ്ങൾക്ക അനുയോജ്യമല്ല. ബന്ധനത്തിലകപ്പെട്ട മത്സ്യങ്ങൾ സാധാരണയായി അസ്വസ്തതയും ആക്രമണസ്വഭാവവും കാണിക്കാറുണ്ട്. ടാങ്കിലെ താപനില 22 മുതൽ 28°C (72–82F) വരെയായി നിയന്ത്രിച്ചു നിറുത്തേണ്ടതുണ്ട്. ടാങ്കിന് വേണ്ട രീതിയിൽ പ്രകാശം, ഫിൽറ്റർ സംവിദാനം എന്നവ ഉണ്ടായിരിക്കേണ്ടതാണ്. ഈ ശുദ്ധജലമത്സങ്ങള വളരെക്കാലം ജീവിക്കുന്നവയാണ്.
അമിതാഭ് ബച്ചൻ അഭിനയിച്ച സിനിമകൾ
ലഘുചിത്രം|യുവ അമിതാഭ് ബച്ചൻ അമിതാഭ് ബച്ചന്റെ ചിത്രങ്ങളുടെ ലിസ്റ്റ് ഇവിടെയുണ്ട്
റോക്സാൻ ഡൻ‌ബാർ‌-ഓർ‌ട്ടിസ്
അമേരിക്കൻ ചരിത്രകാരിയും എഴുത്തുകാരിയും ആക്ടിവിസ്റ്റുമാണ് റോക്‌സാൻ ഡൻബാർ-ഓർട്ടിസ് (ജനനം: സെപ്റ്റംബർ 10, 1938).
ആദ്യകാല ജീവിതവും വിദ്യാഭ്യാസവും
1938 ൽ ടെക്സസിലെ സാൻ അന്റോണിയോയിൽ ഒക്ലഹോമ കുടുംബത്തിൽ സ്കോട്ട്സ്-ഐറിഷ് വംശജനായ ഒരു പാട്ടക്കാരന്റെ മകളായി ജനിച്ച റോക്സെൻ ഡൻബാർ-ഓർട്ടിസ് സെൻട്രൽ ഒക്ലഹോമയിലാണ് വളർന്നത്. ഡൻ‌ബാർ ഭാഗികമായി നേറ്റീവ് അമേരിക്കക്കാരിയാണെന്ന് വിശ്വസിക്കുന്നു. അമ്മ ഒരിക്കലും സ്വദേശിയാണെന്ന് അവകാശപ്പെടുന്നില്ലെങ്കിലും ഡൻ‌ബാർ-ഓർട്ടിസ് ഒരു പ്രാദേശിക പാരമ്പര്യവുമില്ലാതെ വളർന്നു. വെളുത്ത കുടിയാൻ കർഷകനായ ഡൻ‌ബറിന്റെ പിതാവിനെ വിവാഹം കഴിച്ചതിനാലാണ് അമ്മ തന്റെ പ്രാദേശിക വേരുകൾ നിഷേധിച്ചതെന്ന് അവർ അവകാശപ്പെട്ടു. ഡൻ‌ബറിന്റെ പിതാമഹൻ ഒക്ലഹോമയിൽ ഒരു കുടിയേറ്റക്കാരനും കൃഷിക്കാരനും മൃഗവൈദ്യനും തൊഴിലാളി പ്രവർത്തകനും സോഷ്യലിസ്റ്റ് പാർട്ടി അംഗവും ഇൻഡസ്ട്രിയൽ വർക്കേഴ്സ് ഓഫ് വേൾഡ് അംഗവുമായിരുന്നു.
പതിനെട്ടാം വയസ്സിൽ വിവാഹിതയായ അവരും ഭർത്താവും മൂന്നു വർഷത്തിനുശേഷം സാൻ ഫ്രാൻസിസ്കോയിലേക്ക് താമസം മാറ്റി. മിക്ക വർഷങ്ങളും അവർ അവിടെ താമസിച്ചു. ഒക്ലഹോമ വിട്ടുപോകുന്നതുവരെയുള്ള അവളുടെ ജീവിതത്തെക്കുറിച്ചുള്ള വിവരണം റെഡ് ഡേർട്ട്: ഗ്രോയിംഗ് അപ് ഓക്കിയിൽ രേഖപ്പെടുത്തിയിട്ടുണ്ട്. അവർക്ക് ഒരു മകളുണ്ട് മിഷേൽ. പിന്നീട് അവർ എഴുത്തുകാരൻ സൈമൺ ജെ. ഓർട്ടിസിനെ വിവാഹം കഴിച്ചു.
ഡൺബാർ-ഓർട്ടിസ് 1963-ൽ സാൻ ഫ്രാൻസിസ്കോ സ്റ്റേറ്റ് കോളേജിൽ നിന്ന് പ്രധാനമായി ചരിത്രത്തിൽ ബിരുദം നേടി. അവർ ബെർക്ക്‌ലിയിലെ കാലിഫോർണിയ സർവകലാശാലയിൽ ഹിസ്റ്ററി ഡിപ്പാർട്ട്‌മെന്റിൽ ബിരുദ പഠനം ആരംഭിച്ചു. എന്നാൽ 1974-ൽ ചരിത്രത്തിൽ ഡോക്ടറേറ്റ് പൂർത്തിയാക്കി ലോസ് ഏഞ്ചൽസിലെ കാലിഫോർണിയ സർവകലാശാലയിലേക്ക് മാറ്റി. ഡോക്ടറേറ്റിന് പുറമേ, മാനുഷിക നിയമത്തിന്റെ ഡിപ്ലോമും അവർ പൂർത്തിയാക്കി. 1983-ൽ ഫ്രാൻസിലെ സ്ട്രാസ്‌ബർഗിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഹ്യൂമൻ റൈറ്റ്‌സിലെ അവകാശങ്ങളും 1993-ൽ മിൽസ് കോളേജിൽ ക്രിയേറ്റീവ് റൈറ്റിംഗിൽ എം.എഫ്.എ.യും നേടി.
ആക്ടിവിസം
1967 മുതൽ 1974 വരെ, സ്ത്രീ വിമോചന പ്രസ്ഥാനത്തിന്റെ പ്രവർത്തക കൂടിയായ അവർ യൂറോപ്പ്, മെക്സിക്കോ, ക്യൂബ എന്നിവിടങ്ങളിൽ സഞ്ചരിച്ച് അമേരിക്കയുടെ വിവിധ ഭാഗങ്ങളിൽ താമസിക്കുന്ന മുഴുവൻ സമയ പ്രവർത്തകയായിരുന്നു. Outlaw Woman: Memoir of the War Years 1960-1975 വർഷങ്ങളെ വിവരിക്കുന്ന അവരുടെ ജീവിതത്തിന്റെ ഈ സമയത്തെ രൂപരേഖപ്പെടുത്തുന്നു.
റോബിൻ മോർഗൻ എഡിറ്റ് ചെയ്‌ത 1970-ലെ സിസ്റ്റർഹുഡ് ഈസ് പവർഫുൾ: ആൻ ആന്തോളജി ഓഫ് റൈറ്റിംഗ്സ് ഫ്രം ദി വിമൻസ് ലിബറേഷൻ മൂവ്‌മെന്റിലേക്ക് "സ്ത്രീ വിമോചനം സാമൂഹ്യ വിപ്ലവത്തിന്റെ അടിസ്ഥാനം" എന്ന കൃതി സംഭാവന ചെയ്തു.
1974-ൽ, ഹേവാർഡിലെ കാലിഫോർണിയ സ്റ്റേറ്റ് യൂണിവേഴ്സിറ്റിയിൽ പുതുതായി സ്ഥാപിതമായ നേറ്റീവ് അമേരിക്കൻ സ്റ്റഡീസ് പ്രോഗ്രാമിൽ അസിസ്റ്റന്റ് പ്രൊഫസറായി അവർ ഒരു സ്ഥാനം സ്വീകരിച്ചു, അവിടെ എത്നിക് സ്റ്റഡീസ്, വിമൻസ് സ്റ്റഡീസ് എന്നീ വകുപ്പുകൾ വികസിപ്പിക്കാൻ അവർ സഹായിച്ചു. 1973 ലെ മുറിവേറ്റ കാൽമുട്ട് ഉപരോധത്തിന്റെ പശ്ചാത്തലത്തിൽ, അവർ അമേരിക്കൻ ഇന്ത്യൻ പ്രസ്ഥാനത്തിലും (എഐഎം) ഇന്റർനാഷണൽ ഇന്ത്യൻ ട്രീറ്റി കൗൺസിലിലും സജീവമായി, തദ്ദേശീയരുടെ സ്വയം നിർണ്ണയാവകാശത്തിനും അന്താരാഷ്ട്ര മനുഷ്യാവകാശങ്ങൾക്കും വേണ്ടിയുള്ള ആജീവനാന്ത പ്രതിബദ്ധത ആരംഭിച്ചു.
പുറംകണ്ണികൾ
വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:1938-ൽ ജനിച്ചവർ
കസ്തൂരിവേലം
പശ്ചിമഘട്ടത്തിലെ വരണ്ട ഇലപൊഴിയും കാടുകളിൽ, പ്രത്യേകിച്ച് മഹാരാഷ്ട്രയിൽ, കാണുന്ന ഒരു ചെറിയ മരമാണ് കസ്തൂരിവേലം. . ഈ ചെടിയുടെ എല്ലാ ഭാഗത്തുംതന്നെ നിറയെ മുള്ളുകളാണ്. മഞ്ഞനിറത്തിലുള്ള പഞ്ഞിപോലുള്ള സുഗന്ധമുള്ള പൂകൾ കുളകളായി കാണപ്പെടുന്നു. കായകൾ പക്ഷികൾക്കും മൃഗങ്ങൾക്കും പ്രിയതരമാണ്. അലങ്കാരവൃക്ഷമായി നട്ടുവളർത്തിവരുന്ന കസ്തൂരിവേലത്തിന്റെ പൂക്കളിൽ നിന്നും സുഗന്ധദ്രവ്യങ്ങൾ ഉണ്ടാക്കാറുണ്ട്. പലവിധ ഔഷധങ്ങളിൽ ചൈനയിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:മെക്സിക്കോയിലെ സസ്യജാലം
ഗാഷി (നദി)
വടക്കൻ അൽബേനിയയിലെ ട്രോപോജയിൽ സ്ഥിതിചെയ്യുന്ന 27 കിലോമീറ്റർ (17 മൈൽ) നീളമുള്ള നദിയാണ് ഗാഷി (Lumi i Gashit). 3,000 ഹെക്ടർ (7,400 ഏക്കർ) വിസ്തൃതിയുള്ള പ്രകൃതി സംരക്ഷണ കേന്ദ്രമാണിത്. യൂറോപ്യൻ ഗ്രീൻ ബെൽറ്റിന്റെ ഭാഗമായ പ്രകൃതി സംരക്ഷണ കേന്ദ്രം ആയ കാർപാത്തിയൻ‌സിലെയും യൂറോപ്പിലെ മറ്റ് പ്രദേശങ്ങളിലെയും പ്രിമെവൽ ബീച്ച് വനങ്ങൾ യുനെസ്കോയുടെ ലോക പൈതൃക സൈറ്റായി പ്രഖ്യാപിക്കപ്പെട്ടു.
അവലംബം
വർഗ്ഗം:അൽബേനിയയിലെ നദികൾ
ഹൊബാർട്ട്
ഓസ്ട്രേലിയയിലെ ഏറ്റവും ചെറിയ സംസ്ഥാനവും പ്രധാന ദ്വീപായ ടാസ്മേനിയയുടെ  തലസ്ഥാനവുമാണ് ഹൊബാർട്ട്. ഓസ്ട്രേലിയയിലെ പ്രധാന നഗരങ്ങളിലൊന്നായ ഹൊബാർട്ട് ഒരു ടൂറിസ്റ്റ് കേന്ദ്രം കൂടിയാണ്. ഏകദേശം രണ്ടര ലക്ഷം ആളുകൾ താമസിക്കുന്ന ഹൊബാർട്ട് അന്റാർട്ടിക്കൻ പര്യവേക്ഷകരുടെ ഒരു പ്രധാന ഇടത്താവളം കൂടിയാണ്. ഡെർവെന്റ് നദി കടലിൽ പതിക്കുന്നത് ഹൊബാർട്ട് തുറമുഖത്തുവെച്ചാണ്. ലോകത്തെ രണ്ടാമത് ഏറ്റവും ആഴമേറിയ പ്രകൃതിദത്ത തുറമുഖമാണിത്.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ നഗരങ്ങൾ വർഗ്ഗം:ഓഷ്യാനിയയിലെ പട്ടണങ്ങൾ വർഗ്ഗം:ടാസ്മേനിയ
ശാരദാ പീഠ്
ശാരദാ പീഠ് (IAST: Śārada Pīṭh, Urdu: ), ഔദ്യോഗികമായി ഇന്ത്യ യുടെയും, പാകിസ്താൻ അന്യായമായി കൈവശം വച്ചിരിക്കുന്നതുമായ കാശ്മീർ പ്രദേശത്തെ "ശാരദ" എന്ന വില്ലേജിലെ ഒരു അമ്പലമാണ്. ഇത് വെടിനിറുത്തൽ രേഖയ്ക്കു തൊട്ടടുത്തായിട്ടാണ്. ഈ അമ്പലത്തിലെ പ്രതിഷ്ഠ സരസ്വതി (ശാരദ) ദേവിയാണ്. നീലം നദി യുടെ തീരത്ത് പാകിസ്താൻ കൈപ്പിടിയിലാക്കിയ ഇന്ത്യൻ പ്രദേശത്താണ് ഇതു സ്ഥിതി ചെയ്യുന്നത്.
അവലംബം
വർഗ്ഗം:സരസ്വതി ക്ഷേത്രങ്ങൾ വർഗ്ഗം:നശിപ്പിക്കപ്പെട്ട ക്ഷേത്രങ്ങൾ വർഗ്ഗം:പാകിസ്താന്റെ ചരിത്രം
ശ്രീദേവി ബംഗ്ലാവ്
പ്രശാന്ത് മാമ്പുള്ളി സംവിധാനം ചെയ്ത് 2019 ൽ പ്രദർശനത്തിനെത്തുന്ന ഒരു റൊമാൻറ്റിക് ത്രില്ലർ ഹിന്ദി ഭാഷാചിത്രമാണ് ശ്രീദേവി ബംഗ്ലാവ്(English:Sreedevi Bungalow).പൂർണ്ണമായും ലണ്ടനിൽ ചിത്രീകരിച്ച ഈ ചിത്രത്തിൽ ഒരു അഡാറ് ലവ്വ് എന്ന ചിത്രത്തിലൂടെ പ്രശസ്തയായ പ്രിയ പ്രകാശ് വാര്യർ പ്രധാന വേഷം അഭിനയിക്കുന്നു.ശ്രീദേവി ബംഗ്ലാവിനെതിരെ നടി ശ്രീദേവിയുടെ ഭർത്താവും നിർമാതാവുമായ ബോണി കപൂർ രംഗത്തു വന്നതാണ് ബോളിവുഡിൽ വിവാദങ്ങൾക്ക് തുടക്കമിട്ടത്. ശ്രീദേവിയുടെ ജീവിതകഥയാണ് ചിത്രം പറയുന്നതെന്നും നടിയുടെ മരണവുമായി ബന്ധപ്പെട്ട ചില രംഗങ്ങൾ ട്രെയിലറിൽ ഉണ്ടെന്ന സംശയവുമായിരുന്നു ഇതിന് കാരണമായത്.എന്നാൽ ശ്രീദേവിയുടെ കഥയല്ലെന്നും ദേശീയ അവാർഡ് നേടിയ നടിയുടെ കഥയാണ് സിനിമയെന്നതായിരുന്നു സംവിധായകന്റെ വിശദീകരണം.70 കോടി ബജറ്റിലാണ് ചിത്രം പുറത്തിറങ്ങുന്നത്. ചിത്രത്തിന്റെ ട്രെയിലർ അതീവ ഗ്ലാമറസായിട്ടായിരുന്നു പ്രിയ പ്രത്യക്ഷപ്പെട്ടിരുന്നത്.ഫോർ മ്യൂസിക് ഈ ചിത്രത്തിൻറ്റെ സംഗീതം ഒരുക്കുന്നു.പ്രിയാ പ്രകാശ് വാര്യർക്ക് പുറമേ മുകേഷ് റിഷി,പ്രിയാംഷു ചാറ്റർജി,അസിം അലി ഖാൻ തുടങ്ങിയവർ അഭിനയിക്കുന്ന ഈ ചിത്രത്തിൻറ്റെ ഛായാഗ്രഹണം സിനു സിദ്ദാർത്ഥും ചിത്രസംയോജനം ബാബുരത്നവും നിർവഹിക്കുന്നു.
വിവാദം
ശ്രീദേവി ബംഗ്ലാവിന്റെ കഥ ശ്രീദേവിയുടെ മരണവുമായി സാമ്യമുള്ളതാണെന്ന് ചൂണ്ടിക്കാട്ടിയാണ് സിനിമയുടെ സംവിധായകൻ പ്രശാന്ത് മാമ്പുള്ളി ഉൾപ്പെടെയുള്ള അണിയറക്കാർക്കെതിരേ ബോണി കപൂർ വക്കീൽ നോട്ടീസ് അയച്ചിരുന്നു. വക്കീൽ നോട്ടീസ് ലഭിച്ചതായും നിയമനടപടികളുമായി മുന്നോട്ട് പോകുമെന്നും തന്റെ സിനിമ ഒരു സസ്പെൻസ് ചിത്രമാണെന്നും മലയാളി കൂടിയായ പ്രശാന്ത് മാമ്പുള്ളി പറഞ്ഞിരുന്നു.
ബോളിവുഡിലടക്കം നിറഞ്ഞു നിന്ന ശക്തമായ ഒരു നടിയുടെ വേഷമാണ് ‘ശ്രീദേവി ബംഗ്ലാവി’ൽ താൻ കൈകാര്യം ചെയ്യുന്നതെന്ന് പ്രിയ നേരത്തെ വ്യക്തമാക്കിയിരുന്നു. സിനിമയിലെ ഒരു കഥാപാത്രം ബാത്ത്ടബ്ബിൽ മരിച്ചുകിടക്കുന്നതായി ടീസറിൽ കാണിച്ചിരുന്നു. ഇതോടെയാണ് നിയമനടപടികൾ സ്വീകരിക്കാൻ ബോണി കപൂറിനെ പ്രേരിപ്പിച്ചതെന്നാണ് റിപ്പോർട്ട്.
70 കോടി മുതൽ മുടക്കിൽ നിർമ്മിക്കുന്ന ശ്രീദേവി ബംഗ്ലാവ് ദേശീയ പുരസ്‌കാര ജേതാവായ ഒരു നടിയുടെ കഥയാണ് പറയുന്നത്. ലണ്ടനിലാണ് ചിത്രം പൂർണമായും ചിത്രീകരിക്കുന്നത്.
അവലംബം
Mathrubhoomi.com ശേഖരിച്ചത്
കെ. ഉണ്ണിക്കിടാവ്
പ്രമുഖ മലയാള ഭാഷാ പണ്ഡിതനും അധ്യാപകനുമായിരുന്നു '''ഡോ.കെ. ഉണ്ണിക്കിടാവ്''' (മരണം : 07 സെപ്റ്റംബർ 2014). മലയാളവും മിശ്ര ഭാഷകളും എന്ന കൃതിക്ക് 2003ൽ കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്‌മെന്റ് പുരസ്‌കാരം ലഭിച്ചു. തമിഴ് വ്യാകരണം സംബന്ധിച്ച് നിരവധി പഠനങ്ങൾ നടത്തി.
ജീവിതരേഖ
കൊയിലാണ്ടി മേലൂർ സ്വദേശിയായ ഉണ്ണിക്കിടാവ്, പാലക്കാട് വിക്‌ടോറിയ കോളേജിലും മദ്രാസ് പ്രസിഡൻസി കോളേജിലും അധ്യാപകനായിരുന്നു. 'ചില ലീലാതിലക പ്രശ്‌നങ്ങൾ' എന്ന വിഷയത്തിൽ മദ്രാസ് സർവകലാശാലയിൽ നിന്ന് ഡോക്ടറേറ്റ് നേടി.
അവലംബം
വർഗ്ഗം:മലയാള പണ്ഡിതർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:2014-ൽ മരിച്ചവർ വർഗ്ഗം:സെപ്റ്റംബർ 7-ന് മരിച്ചവർ
അൽസീബീയാഡേസ്
വർഗ്ഗം:പുരാതന ഗ്രീസ് വർഗ്ഗം:പുരാതന ഗ്രീസിലെ പടത്തലവന്മാർ
വീരഭദ്രൻ (ചലച്ചിത്രം)
എൻ. ശങ്കരൻ നായർ സംവിധാനം ചെയ്ത് എൽ എൻ പോറ്റി നിർമ്മിച്ച 1979 ലെ മലയാള ചിത്രമാണ് വീരഭദ്രൻ. ചിത്രത്തിൽ സുകുമാരി, ഹരി, അംബിക, ലാലു അലക്സ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജി ദേവരാജന്റെ സംഗീത സ്കോറാണ് ചിത്രത്തിലുള്ളത്.
ശബ്‌ദട്രാക്ക്
ജി. ദേവരാജനാണ് സംഗീതം നൽകിയത്, ഗാനരചയിതാവ് എൽ എൻ പോറ്റിയാണ്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:വി.ടി. നന്ദകുമാർ കഥ,തിരക്കഥ, സംഭാഷണം എഴുതിയ ചലച്ചിത്രങ്ങൾ വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ
എമിലി മർഫി
ഒരു കനേഡിയൻ ന്യായാധിപയും സ്ത്രീവിമോചന പ്രവർത്തകയും എഴുത്തുകാരിയുമായിരുന്നു എമിലി മർഫി. 1916-ൽ ബ്രിട്ടീഷ് സാമ്രാജ്യത്തിലെ ആദ്യത്തെ വനിതാ ന്യായാധിപയായി ചുമതലയേറ്റു. ഫേമസ് ഫൈവ് എന്നറിയപ്പെട്ട കാനഡയിലെ അഞ്ച് സ്ത്രീവിമോചന പ്രവർത്തകരിൽ ഒരാളായിരുന്നു. എന്നാൽ, കാനഡയിലെ കുടിയേറ്റക്കാർക്കെതിരായ നിലപാടുകളിൽ പിൽക്കാലത്ത് വിമർശനം നേരിട്ടു.
ആദ്യകാല ജീവിതം
ഐസക്-എമിലി ഫെർഗൂസൻ ദമ്പതികളുടെ മകളായി ഒൺടേറിയോയിലെ കുക്സ്ടൗണിൽ ഒരു സമ്പന്ന കുടുംബത്തിൽ ജനിച്ചു. പിതാവ് ഐസൿ ഫെർഗൂസൻ ഒരു പ്രമുഖ വ്യാപാരിയും ഭൂവുടമയുമായിരുന്നു. ലിംഗഭേദമില്ലാതെ കുട്ടികളെ വളർത്തുന്നതിൽ ശ്രദ്ധാലുവായിരുന്നു പിതാവ്. തന്റെ രണ്ട് ജ്യേഷ്ഠന്മാരോടൊത്ത് വേർതിരിവറിയാതെയുള്ള കുട്ടിക്കാലമായിരുന്നു എമിലിയുടേത്. മകൾക്ക് ഔപചാരിക വിദ്യാഭ്യാസം നൽകാനും എമിലിയുടെ മാതാപിതാക്കൾ ശ്രദ്ധിച്ചു. ടൊറന്റോയിലെ ബിഷപ്പ് സ്റ്റ്രാചൻ സ്കൂളിലായിരുന്നു ആദ്യകാല വിദ്യാഭ്യാസം.
1887-ൽആർതർ മർഫിയുമായുള്ള വിവാഹം നടന്നു. തുടർന്ന് മാഡലീൻ, ഈവ്ലിൻ, ഡോറിസ്, കാത്ലീൻ എന്നിങ്ങനെ നാലു പെണ്മക്കളുടെ അമ്മയായി. ഇതിൽ ഡോറിസ് ഡിഫ്തീരിയ പിടിപെട്ട് മരണമടഞ്ഞു. ഡോറിസിന്റെ മരണശേഷം വാസസ്ഥലം മാറുവാൻ തീരുമാനിച്ച ആ കുടുംബം 1903-ൽ മാനിറ്റോബയിലെ സ്വാൻ റിവർ എന്ന സ്ഥലത്തേക്കും പിന്നീട് 1907-ൽ ആൽബെർട്ടയിലെ എഡ്മൺടൻ എന്ന സ്ഥലത്തേക്കും താമസം മാറി.
ഒരു ആംഗ്ലിക്കൻ പാതിരിയായിരുന്നു എമിലിയുടെ ഭർത്താവ്. ഒഴിവ് സമയങ്ങളിൽ ചുറ്റുപാടുകളിലേക്കിറങ്ങിച്ചെന്ന എമിലി ആ പ്രദേശത്തെ ദാരിദ്യത്തെ കുറിച്ച് കൂടുതൽ ബോധവതിയായി.
സാമൂഹ്യപ്രവർത്തനത്തിൽ
40-ആം വയസ്സിൽ തന്റെ മക്കൾ അവരുടേതായ ജീവിതം തുടങ്ങിയതോടെയാണ് എമിലി തന്റെ സാമൂഹ്യപ്രവർത്തനങ്ങൾ ആരംഭിച്ചത്. വീട്ടമ്മമാർക്ക് പുതിയ ആശയങ്ങൾ ചർച്ച ചെയ്യുവാനും, ഒരുമിച്ച് പ്രവർത്തിക്കുവാനുമുള്ള കൂട്ടായ്മകൾ സംഘടിപ്പിക്കുകയാണ് എമിലി ആദ്യം ചെയ്തത്.
ഇതോടൊപ്പം തന്നെ തനിക്കു ചുറ്റുമുള്ള സമൂഹത്തിലെ കഷ്ടതയനുഭവിക്കുന്നവരേ കുറിച്ചും അവരുടെ മോശപ്പെട്ട ജീവിതസാഹചര്യങ്ങളേക്കുറിച്ചും അവർ സംസാരിച്ചു. ഇക്കാലത്ത് ആൽബർട്ടയിലെ ഒരു സ്ത്രീയുടെ ഭർത്താവ് തന്റെ ഭൂമി വിൽക്കുകയും ഒപ്പം ഭാര്യയേയും കുട്ടികളേയും ഉപേക്ഷിക്കുകയും ചെയ്തു. അക്കാലത്ത് നിയമപരമായി ഭാര്യക്ക് ഭൂസ്വത്തിൽ അവകാശമുണ്ടായിരുന്നില്ല. പണമോ കിടപ്പാടമോ ഇല്ലാതെയായ അവരുടെ ദൈന്യത എമിലി മർഫി നേരിട്ടറിയുകയുണ്ടായി. ഈ സംഭവം അവരെ സ്ത്രീകളുടെയും കുട്ടികളുടെയും അവകാശസംരക്ഷണത്തിനായി പ്രവർത്തിക്കാൻ കൂടുതൽ പ്രേരിപ്പിച്ചു. ആ പ്രദേശത്തെ ഗ്രാമീണസ്ത്രീകളുടെ പിന്തുണയോടെ ഭൂമിയുടെ അവകാശം സ്ത്രീകൾക്കു കൂടി ലഭ്യമാക്കാൻ അവർ ഭരണകൂടത്തിൽ സമ്മർദ്ദം ചെലുത്തി. അവരുടെ ശ്രമഫലമായി 1916-ൽ ആൽബർട്ടയിലെ നിയമനിർമ്മാണസഭ ഭാര്യക്ക് ഭർത്താവിന്റെ ഭൂസ്വത്തിൽ മൂന്നിലൊന്ന് അവകാശം കൽപ്പിച്ചുകൊണ്ട് ഡോവർ ആക്റ്റ് എന്ന നിയമം നടപ്പിൽ വരുത്തി. ഈ വിജയത്തോടെ എമിലി മർഫി ഒരു സ്ത്രീവിമോചക പ്രവർത്തക എന്ന നിലയിൽ പരക്കെ അറിയപ്പെട്ടു.
അവലംബം
വർഗ്ഗം:സ്ത്രീ എഴുത്തുകാർ വർഗ്ഗം:സ്ത്രീ ശാക്തീകരണം വർഗ്ഗം:1868-ൽ ജനിച്ചവർ
സുരേന്ദ്രനാഥ ബാനർജി
ബ്രിട്ടീഷ് ഇന്ത്യയിലെ ആദ്യകാല രാഷ്ട്രീയ നേതാക്കളിലൊരാൾ ആയിരുന്നു സുരേന്ദ്രനാഥ് ബാനർജി (10 നവംബർ 1848 – 6 ഓഗസ്റ്റ് 1925). ഇന്ത്യൻ നാഷണൽ അസ്സോസ്സിയേഷൻ എന്ന രാഷ്ട്രീയ സംഘടന കെട്ടിപ്പടുത്തത് സുരേന്ദ്രനാഥ ബാനർജി ആയിരുന്നു. ഇന്ത്യൻ നാഷണൽ കോൺഗ്രസ്സിന്റെ പതിനൊന്നാമത് ദേശീയ പ്രസിഡന്റായിരുന്നു സുരേന്ദ്രനാഥ ബാനർജി. സുരേന്ദ്രനാഥ ബാനർജിയെ അദ്ദേഹത്തോടുള്ള ബഹുമാനസൂചകമായി രാഷ്ട്രഗുരു എന്നും വിശേഷിപ്പിക്കാറുണ്ട്.
ആദ്യകാല ജീവിതം
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലുള്ള കൽക്കട്ടയിലെ ഒരു ബ്രാഹ്മണ കുടുംബത്തിലാണ് ബാനർജി ജനിച്ചത്. പിതാവ് ദുർഗാ ചരൺ ബാനർജി ഒരു ഭിഷഗ്വരനായിരുന്നു. പുരോഗമനാശയക്കാരനായിരുന്ന പിതാവിന്റെ പാത പിന്തുടരാനായിരുന്നു സുരേന്ദ്രനാഥ് ആഗ്രഹിച്ചത്. തന്റെ ഗ്രാമത്തിലെ തന്നെ ഒരു പാഠശാലയിലായിരുന്നു പ്രാഥമിക വിദ്യാഭ്യാസം. 1868 ൽ കൽക്കട്ട സർവ്വകലാശാലക്കു കീഴിലുള്ള ഡോവ്ടൺ കോളേജിൽ നിന്നും അദ്ദേഹം ബിരുദം പൂർത്തിയാക്കി. ഇന്ത്യൻ സിവിൽ സർവീസ് കരസ്ഥമാക്കുന്നതിനു വേണ്ടി 1868 ൽ ബാനർജി ഇംഗ്ലണ്ടിലേക്കു യാത്ര തിരിച്ചു. പഠനം പൂർത്തിയാക്കിയെങ്കിലും, പ്രായം കൂടുതലാണെന്നു പറഞ്ഞ് അദ്ദേഹത്തിനെ പരീക്ഷ എഴുതിക്കാൻ സിവിൽ സർവ്വീസ് കമ്മീഷണർ തയ്യാറായില്ല. ലണ്ടനിലെ രാജ്ഞിയുടെ കോടതിയിൽ അദ്ദേഹം പരാതി നൽകുകയും, പരാതിയുടെ അടിസ്ഥാനത്തിൽ ബാനർജിയെ പരീക്ഷയെഴുതിക്കുകയും അദ്ദേഹം സിവിൽ സർവ്വീസ് പരീക്ഷ ജയിക്കുകയും ചെയ്തു.
ഔദ്യോഗിക ജീവിതം
1871 സിവിൽ സർവ്വീസ് പരീക്ഷ ജയിച്ച ബാനർജി, സിൽഹട്ട് എന്ന സ്ഥലത്ത് അസിസ്റ്റന്റ് മജിസ്ട്രേട്ടായി നിയോഗിക്കപ്പെട്ടു. എന്നാൽ രണ്ടു വർഷങ്ങൾക്കു ശേഷം അദ്ദേഹത്തെ സിവിൽ സർവ്വീസിൽ നിന്നും നീക്കം ചെയ്തു. ഇതിനെക്കുറിച്ചുള്ള തന്റെ പരാതി ബാനർജി ലണ്ടനിൽ നേരിട്ടു പോയി സമർപ്പിച്ചുവെങ്കിലും, ഇത്തവണ അദ്ദേഹത്തിനു കേസ് ജയിക്കാനായില്ല. 1876 ൽ ബാനർജി തിരികെ ഇന്ത്യയിലേക്കു വരുകയും, മെട്രോപോളിറ്റൻ ഇൻസ്റ്റിറ്റ്യൂഷനിൽ പ്രൊഫസറായി തന്റെ അദ്ധ്യാപന ജീവിതം ആരംഭിക്കുകയും ചെയ്തു. 1881 ൽ ബാനർജി ഫ്രീ ചർച്ച് കോളേജിൽ ഇംഗ്ലീഷ് സാഹിത്യവിഭാഗത്തിൽ പ്രൊഫസറായി ജോലിയിൽ പ്രവേശിച്ചു. 1875 മുതൽ 1912 വരെ നീണ്ട 37 വർഷത്തോളം അദ്ദേഹം അദ്ധ്യാപനരംഗത്ത് സ്വയം സമർപ്പിച്ചിരിക്കുകയായിരുന്നു.
രാഷ്ട്രീയ ജീവിതം
1875 ൽ തന്നെ ബാനർജി രാഷ്ട്രീയപ്രവർത്തനങ്ങളിൽ ഭാഗഭാക്കായിരുന്നു. 1876 ജൂലൈ 26ന് അദ്ദേഹം ഇന്ത്യൻ അസ്സോസ്സിയേഷൻ എന്ന സംഘടനക്ക് രൂപം നൽകി. പതിനെട്ടാം നൂറ്റാണ്ടിന്റെ രാഷ്ട്രീയത്തിൽ ഇന്ത്യൻ അസ്സോസ്സിയേഷന് ഒരു സുപ്രധാന സ്ഥാനമുണ്ടായിരുന്നു. അദ്ദേഹം കൽക്കട്ടാ മുനിസിപ്പാലിറ്റിയിലേക്ക് ഒരു തവണ തിരഞ്ഞെടുക്കപ്പെട്ടു. കൂടാതെ ബംഗാൾ ലെജിസ്ലേറ്റീവ് കൗൺസിലിലേക്ക് നാലു തവണയും തിരഞ്ഞെടുക്കപ്പെട്ടു.
ഇന്ത്യൻ നാഷണൽ കോൺഗ്രസ്സിന്റെ സ്ഥാപകാംഗങ്ങളിൽ ഒരാൾ കൂടിയായിരുന്നു ബാനർജി. രണ്ടു തവണ ബാനർജി ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റായി തിരഞ്ഞെടുക്കപ്പെട്ടു. 1895 ലെ പൂനെ സമ്മേളനത്തിലും, 1902 ലെ അഹമ്മദാബാദ് സമ്മേളനത്തിലുമാണ് അദ്ദേഹം പ്രസിഡന്റായി തിരഞ്ഞെടുക്കപ്പെട്ടത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1848-ൽ ജനിച്ചവർ വർഗ്ഗം:നവംബർ 10-ന് ജനിച്ചവർ വർഗ്ഗം:ഓഗസ്റ്റ് 6-ന് മരിച്ചവർ വർഗ്ഗം:1925-ൽ മരിച്ചവർ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:ഇന്ത്യൻ നാഷണൽ കോൺഗ്രസിന്റെ പ്രസിഡന്റുമാർ
ദ് ഷാഡോ ലൈൻസ്
ബംഗാളി എഴുത്തുകാരനായ അമിതാവ് ഘോഷ് രചിച്ച നോവലാണ് ദ് ഷാഡോ ലൈൻസ് (1988). ഇതിന് സാഹിത്യ അക്കാദമി പുരസ്കാരം ലഭിച്ചിട്ടുണ്ട്. പല മനുഷ്യരുടെയും കെട്ടുപിണഞ്ഞുകിടക്കുന്നതും സങ്കീർണ്ണവുമായ ഓർമ്മകൾക്കുമേലാണ് ഗ്രന്ഥകാരൻ തന്റെ കൃതി കെട്ടിപ്പടുത്തിരിക്കുന്നത്. സ്വദേശി പ്രസ്ഥാനം, രണ്ടാം ലോകമഹായുദ്ധം, ഇന്ത്യാവിഭജനം, 1963-64 സമയത്ത് ഡാക്കയിലും കൽക്കട്ടയിലും നടന്ന വർഗ്ഗീയകലാപങ്ങൾ എന്നിങ്ങനെയുള്ള ചരിത്ര സംഭവങ്ങളാണ് നോവലിന് പശ്ചാത്തലമൊരുക്കുന്നത്.
ഈ കൃതിക്ക് 1989-ലെ ഇംഗ്ലീഷ് സാഹിത്യത്തിനുള്ള സാഹിത്യ അക്കാദമി പുരസ്കാരം ലഭിക്കുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:ഇംഗ്ലീഷ് നോവലുകൾ
അലോഷ്യം
മംഗലാപുരം നഗരത്തിന്റെ മദ്ധ്യഭാഗത്തായി സ്ഥിതിചെയ്യുന്ന സെന്റ് അലോഷ്യസ് കോളേജ് കാമ്പസിൽ ഉള്ള ഒരു മ്യൂസിയമാണ് അലോഷ്യം. 1913 ലാണ് ഇത് സ്ഥാപിതമായത്.
ചരിത്രം
1913 ൽ ചിയാപ്പി എന്ന ഇറ്റാലിയൻ ജെസ്യൂട്ട് പുരോഹിതൻ സമാഹരിച്ച 2000 ഓളം വ്യത്യസ്ത ധാതുക്കളും ഹെർബേറിയവും റോമൻ നാണയങ്ങളുമായി ഈ മ്യൂസിയത്തിന്റെ പ്രവർത്തനം ആരംഭിച്ചു. 1906 ൽ മംഗലാപുരത്ത് ആദ്യമായി ഉപയോഗിച്ച വാഹനമാണ് ഡി ഡിയോൺ കാർ. ഹൈലാൻഡ് കോഫി വർക്ക്സിന്റെ പി.എഫ്.എക്സ് സൽദൻഹയാണ് മംഗലാപുരത്തിലേക്ക് ഈ കാർ ഇറക്കുമതി ചെയ്തത്. ഈ മ്യൂസിയത്തിൽ സൂക്ഷിച്ചിട്ടുള്ള സുവനീറുകളിൽ ഒന്നാണ് ഈ കാർ. പുരാതന തലമുറ ഉപയോഗിക്കുന്ന കാർഷിക ഉപകരണങ്ങളുടെയും പാത്രങ്ങളുടെയും ശേഖരവും മ്യൂസിയത്തിലുണ്ട്.
എക്സിബിഷൻ ഗാലറികൾ
ശിലായുഗ ഉപകരണങ്ങൾ, തപാൽ സ്റ്റാമ്പുകൾ, റോമൻ നാണയങ്ങൾ, ബെർലിൻ മതിലിന്റെ കഷണങ്ങൾ, അന്റോണിയോ മോഷെനിയുടെ ചിത്രങ്ങൾ, യൂറോപ്യൻ കലാകാരന്മാരുടെ ചിത്രങ്ങൾ, അബിസീനിയയുടെ കുന്തങ്ങളും അമ്പുകളും, നിയോലിത്തിക്ക് കാലഘട്ടത്തിലെ കല്ല് കോടാലി, ടെലിഗ്രാഫിക് ഉപകരണങ്ങൾ, തിമിംഗലത്തിന്റെ അസ്ഥികൂടം, പഴയ സംഗീതോപകരണങ്ങൾ മംഗലാപുരത്തെ ആദ്യത്തെ കാർ, ആദ്യത്തെ ജനറേറ്റർ തുടങ്ങിയവയെല്ലാം ഈ മ്യൂസിയത്തിൽ പ്രദർശിപ്പിച്ചിരിക്കുന്നു.
പരാമർശങ്ങൾ
വർഗ്ഗം:Coordinates on Wikidata
ശ്രീ സ്വാമിനാരായൺ മന്ദിർ, കറാച്ചി
ശ്രീ സ്വാമിനാരായൺ മന്ദിർ പാകിസ്താനിലെ കറാച്ചിയിലുള്ള ഒരു ഹൈന്ദവ ആരാധനാലയമാണ്.
കിളിമീൻ
നെമിപ്റ്റെറിഡേ (Nemipteridae) കുടുംബത്തിൽ വരുന്ന ഒരു കടൽമത്സ്യമാണ് കിളിമീൻ (Japanese threadfin bream or Pink perch). . പുതിയാപ്ല കോര എന്ന് വിളിയ്ക്കുന്ന ഈ മത്സ്യം പ്രാദേശികമായി പല പേരുകളിലറിയപ്പെടുന്നു. 32 സെന്റിമീറ്റർ വരെ ഇവ വളരുന്നു. ശരാശരി നീളം 25 സെ.മീ ആണ്. ഉപരിതലത്തിനുതാഴെ 5 മുതൽ 80 മീറ്റർ വരെ ആഴമുള്ള കടൽഭാഗങ്ങളിൽ ഇവ കാണപ്പെടുന്നു. മുതുചിറകുകളിൽ 10 മുള്ളുകൾ കാണപ്പെടുന്നു. ഇവയ്ക്ക് തിളങ്ങുന്ന മഞ്ഞനിറത്തിലുള്ള കുത്തുകൾ തല മുതൽ ചിറകുവരെ കാണപ്പെടുന്നു. ചെളിയും മണലുമുള്ള തീരക്കടലിലാണ് ഇവയെ അധികമായും കാണപ്പെടുന്നത്. വാണിജ്യപ്രാധാന്യമുള്ള ഈ മത്സ്യം ഉണക്കിയും ടിന്നിലാക്കിയും സംസ്കരിച്ചുപയോഗിക്കാറുണ്ട്.
അവലംബം
വർഗ്ഗം:കടൽ മത്സ്യങ്ങൾ
ഫൌ ബിയ
ലാവോസിലുള്ള ഏറ്റവും ഉയരമുള്ള പർവതമാണ് ഫൗ ബിയ (ലൊസാ: ພູ ເບັນ), ക്സിയാങ്ഖൗയാംഗ് പ്രവിശ്യയിലെ ക്സിയാങ്ഖോങ് പീഠഭൂമിയുടെ തെക്കൻ അതിർത്തിയിൽ അന്നാമസ് കോർഡില്ലേര എന്ന സ്ഥലത്ത് സ്ഥിതിചെയ്യുന്നു. സമുദ്രനിരപ്പിൽ നിന്നും വളരെ ഉയർന്നതായതുകൊണ്ട് തണുത്ത കാലാവസ്ഥയാണ് ഇവിടെയുള്ളത്.
ചരിത്രം
പതിറ്റാണ്ടുകളായി മഞ്ഞ് റിപ്പോർട്ട് ചെയ്തിട്ടില്ലെങ്കിലും ഇരുപതാം നൂറ്റാണ്ടിന്റെ ആദ്യവർഷങ്ങളിൽ മഞ്ഞു വീഴുകയായിരുന്നുവെന്നത് രേഖപ്പെടുത്തുന്നു. 1970 ഏപ്രിൽ 10-ന് ഒരു എയർ അമേരിക്ക C-130A വിമാനം മലയിൽ വീണ് തകർന്നിരുന്നു. വനത്താൽ മൂടപ്പെട്ടു കിടക്കുന്ന വിജനമായ ഈ പ്രദേശത്ത് ഹുംമോംഗ് ഗറില്ലാ പടയാളികളുടെ പ്രവർത്തനമേഖലകളായിരുന്നു. 1970 കളിൽ, FAC പ്രവർത്തനങ്ങൾ പിന്തുണയ്ക്കുന്ന 60,000 ഹുംമോംഗ് ഫൌ ബിയയിലെ മാസിഫിൽ അഭയം പ്രാപിച്ചിരുന്നു. 2006 -ൽ ഈ മേഖലയിൽ ചെറിയ ഹമോംഗ് ഒളിത്താവളങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ഉപേക്ഷിക്കപ്പെട്ട ലോംഗ് ചെൻ വ്യോമതാവളത്തിന് സമീപമുള്ള ഒരു നിയന്ത്രിത സൈനിക പ്രദേശത്താണ് ഫൗബിയ ഉത്ഭവിക്കുന്നത്. പൊട്ടിത്തെറിക്കാത്ത വെടിക്കോപ്പുകൾ പ്രവേശനമാർഗ്ഗം കൂടുതൽ സങ്കീർണ്ണമാക്കുന്നു. 2008 ജൂലൈ വരെ, ഒരു ലാവോ ഇതര വ്യക്തി കുറഞ്ഞത് 30 വർഷമെങ്കിലും ഇവിടെ ആരോഹണം നടത്തിയിട്ടില്ല.
പുറത്തേക്കുള്ള കണ്ണികൾ
വർഗ്ഗം:പർവ്വതങ്ങൾ
കാമ്പ് ഡേവിഡ്
ക്യാമ്പ് ഡേവിഡ്: യു.എസ് രാഷ്ട്രപതിയുടെ മാരിലാൻഡ് എന്ന പ്രദേശത്ത് സ്ഥിതി ചെയ്യുന്ന വസതി.
ക്യാമ്പ് ഡേവിഡ് കരാർ: ക്യാമ്പ് ഡേവിഡിൽ 12 ദിവസത്തോളം നീണ്ടു നിന്ന ചർച്ചയാണ് ഈജിപ്ത്, ഇസ്റാഈൽ എന്നീ രാജ്യങ്ങൾ തമ്മിൽ Framework for peace in the Middle east എന്ന ഔദ്യോഗിക തലക്കെട്ടോടെ ഒരു സമാധാനകരാർ നിലവിൽ വരാൻ കാരണമായത്. യു.എസ് പ്രസിഡന്റ് ജിമ്മി കാർട്ടറുടെ കാർമ്മികത്വത്തിൽ ഇസ്റാഈൽ പ്രസിഡന്റ് മെനഷെം ബെഗും ഈജിപ്ഷ്യൻ പ്രസിഡന്റ് അൻവർ സാദത്തുമാണ് ഈ കരാറിൽ ഒപ്പുവെച്ചത്. 1978 സെപ്തംബർ 17നായിരുന്നു ഈ ഉടമ്പടി.
ഷോൾഡർ ആംസ്
ഷോൾഡർ ആംസ് ഫസ്റ്റ് നാഷണൽ പിക്ചേഴ്സിനുവേണ്ടിയുള്ള ചാർളി ചാപ്ലി ന്റെ രണ്ടാമത്തെ ചലച്ചിത്രമായിരുന്നു. 1918-ൽ പുറത്തിറങ്ങിയ ഈ നിശ്ശബ്ദചിത്രം ഒന്നാം ലോകമഹായുദ്ധ കാലത്തെ ഫ്രാൻ സിനെ ആസ്പദമാക്കിയാരുന്നു. ചിത്രത്തിലെ പ്രധാനഭാഗങ്ങളെല്ലാം ഒരു സ്വപ്നത്തിൽ സംഭവിക്കുന്നതാണ്. എഡ്നാ പർവയൻസും സിഡ്നി ചാപ്ലിനും ചിത്രത്തിൽ അഭിനയിച്ചിരിക്കുന്നു.
സ്വീകരണം
അതുവരെ ഇറങ്ങിയതിൽ ചാപ്ലിൻ ചിത്രങ്ങളിൽ വെച്ച് സാമ്പത്തികമായും വിമർശനവിധേയമായും മുന്നിട്ട് നിന്ന ചിത്രമായിരുന്നു ഷോൾഡർ ആംസ്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ
മൂക്കുത്തി
വലത്ത്‌|ലഘുചിത്രം|മൂക്കിന്റെ ഇരു വശങ്ങളിലും മൂക്കുത്തിയണിഞ്ഞ ഒരു പരമ്പാഗത തമിഴ് സ്ത്രി മൂക്കിൽ അണിയുന്ന ഒരു ആഭരണമാണ് മൂക്കുത്തി ഇംഗ്ലീഷ്: nose-jewel, nose ring  സാധാരണയായി ലോഹത്തിലോ കൊമ്പിലോ പണിയുന്ന ഈ ആഭരണം പുരാതനകാലം മുതലേ  സ്ത്രീകളുടെ ഒരു പ്രധാന ആഭരണമായി കാണപ്പെടുന്നു. ഇന്ത്യ, പാകിസ്താൻ, നേപ്പാൾ തുടങ്ങിയ ഏഷ്യൻ രാജ്യങ്ങളിലും ആസ്ട്രേലിയയിലെ പ്രാക്തന വിഭാഗക്കാരിലും ചില ആഫ്രിക്കൻ രാജ്യങ്ങളിലും സ്ത്രീകൾ പരമ്പരാഗതമായ രീതിയിൽ മൂക്ക് കുത്തി വിവിധ തരം ആഭരണങ്ങൾ അണിയുന്നു. പാരമ്പര്യമല്ലാതെ ഫാഷനും മറ്റുമായി ലോകത്തിന്റെ മറ്റു ഭാഗങ്ങളിലും മൂക്കുത്തികൾ ഉപയോഗിക്കുന്നുണ്ട്. മൂക്ക് കുത്താതെ കമ്പി വളച്ചും പശ ഉപയോഗിച്ചും ഇതിനെ അനുകരിക്കാനുള്ള ആഭരണങ്ങളും ഇന്ന് വിപണിയിൽ ലഭ്യമാണ്. ചെറിയ ശതമാനം പുരുഷന്മാരും മൂക്കൂത്തി അണിയുന്നതായി കാണുന്നു. മൂക്കിന്റെ പാലത്തിനു ചുവടെ രണ്ടും നാസാദ്വാരങ്ങളിലും തൂങ്ങി നിൽകുന്ന രീതിയിലും മൂക്കുത്തിയുണ്ട്. ഭാരതത്തിലെ ചില നൃത്തരൂപങ്ങളിലും ചില പ്രാക്തന സംസ്കാരങ്ങളിലും ഇത്തരം മൂക്കുത്തി ഉപയോഗിച്ചിരുന്നു.
ചരിത്രം
4000 വർഷങ്ങൾക്ക് മുൻപുള്ള രേഖകളിൽ മധ്യേഷ്യയിലാണ് ഈ സമ്പ്രദായം തുടങ്ങിയതെന്നും പിന്നീട് 1500 വർഷങ്ങളോടെ ഇന്ത്യൻ ഉപഭൂഖണ്ഡപ്രദേശത്തേക്ക് ജനങ്ങൾ കുടിയേറിയതോടെ മൂക്കുത്തി ഇന്ത്യയിലും പൂർവേഷ്യയിലും വ്യാപിച്ചു എന്നു കാണുന്നു. മൂക്കുത്തിയെക്കുറിച്ച് ബൈബിളിൽ പരാമർശിച്ചിട്ടുണ്ട്. ഉല്പത്തി പുസ്തകത്തിൽ (Genesis 24:22,) അബ്രാഹിന്റെ പുത്രനായ ഇസഹാക്കിന്റെ ഭാവിവധുവിനു ഷാങ് എന്ന കമ്മൽ നൽകിയതായി പറയുന്നു പേരിൽ (ഷാങ് എന്നത് ഹീബ്രുവിൽ മൂക്കുത്തിയുടെ വിവർത്തനം ആണ്).
പാരമ്പര്യമായി പ്രസവം എളുപ്പമാക്കാനായി മൂക്കിന്റെ ഇടത്തുവശത്തായിട്ടാണ് മൂക്കുത്തി അണിയുന്നത് എന്ന് പറയപ്പെടുന്നു. സ്ത്രീത്വത്തിന്റെ പ്രതീകമായിട്ടാണ് മൂക്കിന്റെ ഇടതുവശത്ത് മൂക്കുത്തി അണിയുന്നത് എന്ന് ആയുർവേദ ഗ്രന്ഥങ്ങളിലും പരാമർശിക്കപ്പെടുന്നു. ദ്രാവിഡ സംസ്കാരത്തിൽ ഭൂമീദേവിയുടെ പ്രതീകമായ പാർവതിയോടുള്ള ആദരവായും മൂക്കുത്തിയെ കണക്കാക്കുന്നു. ദക്ഷിണേഷ്യൻ വിവാഹവേളകളിൽ നവവധു 'Koka' എന്നു പേരുള്ള ആഭരണം ധരിക്കാറുണ്ട്, മൂക്കുത്തിയും അതിൽ നിന്നു തുടങ്ങി തലയുടെ ഒരു വശത്തേയ്ക്ക് (ചെവിയുടെ പിറകിലേക്ക്) നീളുന്ന ഒരു ചെയിനും ഉൾപ്പെടുന്നതാണിത്. മരണാനന്തരക്രിയക്കുള്ള ചിലവിനായി മൂക്കുത്തി ധരിക്കുന്നു എന്ന പാരമ്പര്യവും ദക്ഷിണേന്ത്യയിൽ നില നിൽകുന്നുണ്ട്.
വിവിധ സംസ്കാരങ്ങളിൽ
പഹാരികളും പഷ്തൂൺ വംശജരും മൂക്കിനിരുവശത്തും മൂക്കുത്തി ധരിക്കുന്നു. ദക്ഷിണേന്ത്യയിലെ തമിഴ് വംശജരും ഇത്തരത്തിൽ ഇരു വശത്തും മൂക്കുത്തി ധരിക്കുന്ന ശീലക്കാരാണ്. മരണശേഷം ഉദകക്രിയകൾക്ക് വേണ്ടി വരുന്ന ചെലവ് മൂക്കുത്തിയിൽ നിന്ന് ഇടാക്കാം എന്ന സാമ്പത്തികവശവും മൂക്കുത്തി ധരിക്കുന്നതിനു പിറകിൽ ഉണ്ടെന്ന് കരുതുന്നു. മറ്റ് ഏത് ആഭരണങ്ങളെയും പോലെ മൂക്കുത്തി എളുപ്പം ഊരി മാറ്റാനാവില്ല എന്നതാണിതിനു പിന്നിലെ ആശയം. ദക്ഷിണേന്ത്യ, രാജസ്ഥാൻ, പഞ്ചാബ് എന്നിവിടങ്ങളിൽ മൂക്കിന്റെ ഇരുവശങ്ങളിലും മൂക്കുത്തി ധരിക്കുന്ന 'നത്തോരി' എന്ന രീതി കണ്ടുവരുന്നു. മഹാരാഷ്ട്രയിലെ സ്ത്രീകൾ മുഖത്തിന്റെ ഒരു വശം മുഴുവൻ മറയ്ക്കുന്ന തരത്തിലുള്ള വലിയ നത്തോരികൾ ഉപയോഗിച്ചു വരുന്നു. ബംഗാളിസ്ത്രീകൾ വിവാഹിതരാണെന്ന് അറിയിക്കാനുള്ള അടയാളമായി മുക്കുത്തി ധരിക്കുന്നു. ഇന്ത്യയിലെ ചില ആദിവാസി ഗോത്രവർഗ്ഗക്കാരിലെ സ്ത്രീകൾ ചെവിയിലും മൂക്കിലുമായി നിരവധി ആഭരണങ്ങൾ അണിയുന്നവരാണ്.
അവലംബം
വർഗ്ഗം:ആഭരണങ്ങൾ
അമരവിള
കേരള സംസ്ഥാനത്തെ തിരുവനന്തപുരം ജില്ലയിലെ നെയ്യാറ്റിൻകര പട്ടണത്തിലെ ഒരു ഗ്രാമമാണ് അമരവിള. "അമരവിള" എന്ന വാക്കിന്റെ അർത്ഥം "അനശ്വരമായ നാട്" എന്നാണ്. വാളയാറിനുശേഷം കേരളത്തിലെ രണ്ടാമത്തെ വലിയ ചെക്ക്പോസ്റ്റ് അമരവിളയിലാണ് സ്ഥിതിചെയ്യുന്നത്. കേരള-തമിഴ്‌നാട് അതിർത്തിയിലെ കന്യാകുമാരിയിലേക്കുള്ള വഴിയിൽ നെയ്യാറ്റിൻകര പട്ടണത്തിൽ നിന്ന് 3 കിലോമീറ്റർ അകലെ എൻ‌എച്ച് 47 ലാണ് ഈ ഗ്രാമം സ്ഥിതി ചെയ്യുന്നത്. മതപരമായ സമന്വയത്തിന് പേരുകേട്ട ഈ പട്ടണം നാരായണപുരം തെരുവിലെ ഒരു ഗണപതി ക്ഷേത്രം, ഒരു പള്ളി (അമരവിള ജുമ മസ്ജിദ്), എന്നിവ ഇവിടെ സ്ഥിതിചെയ്യുന്നു. ഒരു ക്രൈസ്തവ ദേവാലയം (സി‌എസ്‌ഐ ചർച്ച്) പരസ്പരം ഇതിനോട് അടുത്ത് നിൽക്കുന്നു. ഈ ഗ്രാമത്തിൽ ഒരു പോസ്റ്റ് ഓഫീസ്, വില്ലേജ് ഓഫീസ്, സബ് രജിസ്ട്രാർ ഓഫീസ്, അക്ഷയ ഇ-സെന്റർ, എക്സൈസ് ഓഫീസ് എന്നിവയുണ്ട്. നെയ്യാറിൻ തീരത്ത് സ്ഥിതി ചെയ്യുന്ന ഈ ഗ്രാമത്തിൽ നെല്ലും വാഴയും ഉൾപ്പെടെ ധാരാളം കൃഷിഭൂമികളുണ്ട്. നെയ്യാർ നദി ഈ ഭൂമിയെ കൂടുതൽ ഫലഭൂയിഷ്ഠമാക്കുന്നു. ഈ ഗ്രാമത്തിൽ ഒരു സർക്കാർ ടൈൽ ഫാക്ടറിയും സ്ഥിതിചെയ്യുന്നു.
അമരവിള ദേവാലയം
അമരവിളയിലെ ഏറ്റവും പ്രശസ്തമായ ഒരു സഭയാണ് ഇത്. ഈ സഭ നിലവില വന്നതു 1810-ൽ ആണ്. ഈ സഭ മാർച്ച്‌ 7 2010-ൽ പുതിക്കി പണിയുകയുണ്ടായി. ഈ ദേവാലയത്തിനു ഒരു കൂറ്റൻ ടവർ ഉണ്ട്. ദേവാലയത്തിനു സ്വന്തമായി അംഗനവാടി മുതൽ പള്സ്ടു സ്കൂൾ വരെ ഉണ്ട്. വിശുദ്ധ. അതോണിസ് ദേവാലയം റസി ദേവാലയവും ഉണ്ട്
ക്ഷേത്രം
നാരായണപുരമെന്നത് ഒരു ഗണപതി ക്ഷേത്രം ആണ്. അവിടുത്തെ പ്രധാന പ്രതിഷ്ഠ മഹാഗണപതി ആണ്.
200 px|ലഘുചിത്രം|അമരവിള ചർച്ച്.
സുനിത കോഹ്ലി
ഇന്റീരിയർ ഡിസൈനർ, വാസ്തുവിദ്യാ പുനഃസ്ഥാപക, ഫർണിച്ചർ നിർമ്മാതാവ് എന്നീ നിലകളിൽ പ്രശസ്തയായ ഇന്ത്യക്കാരിയാണ് സുനിത കോഹ്‌ലി. രാഷ്ട്രപതി ഭവൻ, പാർലമെന്റ് ഹൌസ് കൊളോണേഡ് (1985–1989), പ്രധാനമന്ത്രിയുടെ ഓഫീസ്, ന്യൂഡൽഹിയിലെ ഹൈദരാബാദ് ഹൌസ് എന്നിവ അവർ പുനഃസ്ഥാപിക്കുകയും അലങ്കരിക്കുകയും ചെയ്തിരുന്നു.
1992 ൽ ഇന്ത്യാ ഗവൺമെന്റ് അവർക്ക് പത്മശ്രീ നൽകി ആദരിച്ചു.
ആദ്യകാല ജീവിതവും വിദ്യാഭ്യാസവും
ലാഹോറിലെ പ്രശസ്ത വിക്ടോറിയൻ കെട്ടിടമായ ലക്ഷ്മി മാൻഷലിൽ ഇന്ദർ പ്രകാശിന്റെയും ചാന്ദ് സൂറിന്റെയും മകളായി ജനനം. ആര്യ സമാജക്കാരൻ ആയ പിതാവ് ഇന്ത്യാ വിഭജനത്തെ തുടർന്ന് ലക്നൌവിലേക്ക് കുടിയേറിയതിനെത്തുടർ ലക്നൗവിൽ കുട്ടിക്കാലം ചിലവഴിച്ചു. ലഖ്‌നൗവിലെ റോമൻ കത്തോലിക്കാ കോൺവെന്റിൽ ആണ് പഠിച്ചത്. അച്ഛൻ പഴയ വിളക്കുകളും ഫർണിച്ചറുകളും തേടിയുള്ള ലേലത്തിലേക്കും വിൽപ്പനയിലേക്കും സുനിതയേയും കൊണ്ടുപോകുമായിരുന്നു. പിന്നീട് ന്യൂഡൽഹിയിലെ ലേഡി ശ്രീ റാം കോളേജിൽ (ഡെൽഹി സർവകലാശാല) നിന്ന് ഇംഗ്ലീഷ് സാഹിത്യത്തിൽ ബിരുദം നേടി, തുടർന്ന് ലഖ്‌നൗ സർവകലാശാലയിൽ നിന്ന് ഇംഗ്ലീഷിൽ എം.എ പാസായി.
ബെഡ്ഫോർഡ് റിസർച്ച് ഫൗണ്ടേഷൻ
നിലവിൽ അറിയപ്പെടുന്ന ചികിത്സയില്ലാത്ത രോഗങ്ങൾക്കും അവസ്ഥകൾക്കും പരിഹാരം കണ്ടെത്തുന്നതിനായി സ്റ്റെം സെൽ ഗവേഷണം നടത്തുന്ന ഒരു ലാഭേച്ഛയില്ലാത്ത സ്ഥാപനമാണ് ബെഡ്‌ഫോർഡ് റിസർച്ച് ഫൗണ്ടേഷൻ. സെറോഡിസ്‌കോർഡന്റ് ദമ്പതികളെ വിജയകരമായി ഗർഭം ധരിക്കാൻ സഹായിക്കുന്ന ഒരു പ്രോഗ്രാമായ സ്പെഷ്യൽ പ്രോഗ്രാം ഫോർ അസിസ്റ്റഡ് റീപ്രൊഡക്ഷൻ (SPAR) എന്ന പ്രോഗ്രാമും ഇൻസ്റ്റിറ്റ്യൂട്ട് സൃഷ്ടിച്ചു. ബെഡ്‌ഫോർഡ് സ്റ്റെം സെൽ റിസർച്ച് ഫൗണ്ടേഷന്റെ സ്ഥാപകനായ ഡോ. ആൻ കീസ്‌ലിംഗ് ആണ് ലബോറട്ടറി ഡയറക്ടർ.
സുനിത കോഹ്ലി
കരിയർ
ഇന്റീരിയർ ഡിസൈനിൽ തന്റെ കരിയറിന്റെ "ആകസ്മികമായ" ആരംഭത്തിന് മുമ്പ് അവൾ ലൊറേറ്റോ കോൺവെന്റ് ലഖ്‌നൗവിൽ പഠിപ്പിച്ചു. വിവാഹശേഷം, അവരും ഭർത്താവും ഒഴിവുസമയങ്ങളിൽ പത്തൊൻപതാം നൂറ്റാണ്ടിലെ ഇംഗ്ലീഷ് ഫർണിച്ചറുകളും വിളക്കുകളും തേടി ലക്‌നൗ, രാജസ്ഥാൻ, ഡെറാഡൂൺ, മുസ്സൂറി എന്നിവിടങ്ങളിലെ കടകൾ സന്ദർശിക്കുന്നത് പതിവായിരുന്നു. താമസിയാതെ കോഹ്‌ലി അവരുടെ പുരാവസ്തുക്കളിലെ താൽപ്പര്യം ഒരു ബിസിനസ്സാക്കി മാറ്റി. പ്രാദേശിക കരകൌശല വിദഗ്ധരിൽ നിന്ന് ഫർണിച്ചറുകൾ പുനഃസ്ഥാപിക്കാൻ അവൾ പഠിച്ചു, ഇത് അവർ പുനഃസ്ഥാപന ബിസിനസ്സ് ആരംഭിക്കാൻ കാരണമായി.